
hucydidis  de  bello  quod  nunc  dicimus  Peloponnesiacum 
historiam  praeclaram  non  uno  die  esse  conscriptam,  sed  sensim 
ac  pedetentim  magno  interposito  temporis  spatio  elaboratam 
nemo  est  quin  intellegat.  Etenim  cum  esset  et  materia  scri¬ 
bendi  amplissima  gravissimaque  et  sermo,  quo  quidem  utebatur, 
rudis  adhuc  neque  satis  excultus,  ne  potuit  quidem  fieri,  quin 
scriptori  quamvis  egregio  labor  evaderet  difficillimus,  qui  mul¬ 
tos  vitae  annos  absumeret.  Licet  vero  suspicari  totam  vitam 
auctori  ut  magnificum  illud  opus  perficeret  parum  temporis  sup¬ 
peditasse  eumque  priusquam  ad  summam  perfectionem  absolu¬ 
tionemque  perduceret  praematura  morte  esse  interceptum.  Quo¬ 
niam  enim  neque  totum  bellum,  quod  quidem  a  Thucydide  1.  V 
cc.  25,  26  designatur,  extremo  operis  capite  (1.  VIII  c.  109)  ab¬ 
solvitur  neque  omnino  finis  quem  hodie  legimus  is  est,  qui 
speciem  conclusionis  praebeat  aliquo  cum  consilio  excogitatae 
(praesertim  cum  novissimam  sententiam  quae  extat  in  codicibus 
spuriam  esse  sine  dubio  constet)  deesse  perorationem  operi  Thu- 
cydidio  cuivis  rebus  vel  obiter  inspectis  appareat.  Non  memo¬ 
riae  autem  sed  ipsius  Thucydidis  culpa  hoc  factum  esse  ex  eo 
fit  veri  simillimum,  quod  qui  cognoverunt  inde  ab  antiquis 
temporibus  hanc  belli  Peloponnesiaci  historiam  in  fine  mancam 
fuisse  testantur  (v.  anon.  vitae  c.  5).  lure  igitur  colligimus  ipsum 
Thucydidem  imperfectum  opus  reliquisse  et  quod  illi  veteres  ad 
explicandam  hanc  rem  iam  dudum  excogitaverunt  multisque 
fictis  narratiunculis  amplificaverunt,  auctorem  subita  morte  ab¬ 
reptum  esse,  id  nos  ipso  opere  excusso  coniectura  assequimur 
satis  probabili,  ut  paene  pro  certo  sit  habendum. 

De  hac  quidem  re  cum  iam  inter  omnes  fere  convenisset, 
nimirum  etiam  illud  in  quaestionem  vocatum  est,  utrum  ei  libri 

octo,  quos  habemus  a  Thucydide  conscriptos,  ad  summam  per¬ 
fectionem  sint  perducti  an  et  ipsos  quin  penitus  elimaret  et 
perpoliret  morte  sit  auctor  praepeditus. 

Sunt  autem  tres  potissimum  rationes,  quibus  Thucydidem 
scripsisse  dicamus :  aut  statim  ex  illo  tempore  quo  quidque 
evenerat  describebat,  ut  circa  a.  431  inciperet  non  multo  post 
a.  411  fiiniret  historiam  nobis  asservatam,  —  aut  post  a.  404 
finito  demum  toto  bello  adversaria  ante  instituta  in  eam  quam 
nunc  miramur  formam  redegit,  —  aut  partem  operis  ante,  par¬ 
tem  post  a.  404  composuit. 

Primam  sententiam  hodie  fere  obsoletam  auctor  professus 
est  Dionysius  Halicarnassensis  (p.  867),  qui  verbis  Th.  is  I  1,  i, 
credo,  nisus  inde  ab  initio  belli  istos  octo  libros  deinceps  elabo¬ 
ratos  esse  putavit.  Sed  graves  mehercle  sunt  causae  cur  nos 
quidem  eius  sententiae  non  astipulemur.  In  prioribus  enim 
quinque  libris  cum  sint  quaedam  quae  finem  totius  belli  spe¬ 
ctent  nec  nisi  post  annum  404  scribi  potuerint  (in  primis  I  1,  2, 
21.  22,  II  65,  100,  IV  48,  81,  V  20,  25,  26),  facile  intellegimus 
non  recte  totos  illos  libros  primis  belli  annis  tribui.  Deinde 
ut  ponamus  Th.em  ita  scriptitasse,  quid  obstitit,  quominus 
totum  bellum  absolveret,  cum  anno  404  adhuc  superstitem  eum 
fuisse  ex  ipso  opere  eluceat  (v.  V  26)? 

Itaque  ad  alterutram  ex  reliquis  sententiis  confugere  cogi¬ 
mur,  quarum  utra  sit  praeferenda  multo  difficilius  est  diiudi- 
catu.  Agitur  enim  de  eo,  possintne,  cum  quaedam  certe  ex¬ 
tremis  scriptoris  annis,  sc.  fere  annis  404 — 396,  composita  esse 
constet,  alia  tamen  inveniri,  quae  quacunque  de  causa  idem 
tempus  sibi  usurpari  vetent,  ita  ut  priorem  quandam  curam  pro¬ 
dere  videantur.  Atque  Classenus  quidem  (praef.  p.  XXXII  sqq.), 
Stahlius  (praef.  p.  X  sq.)  alii  admirati  perfectionis  quasi  colo¬ 
rem  toti  operi  inductum  admodum  firmam  putant  eius  compa¬ 
gem  neque  ex  temporum  varietate  ullas  notas  remansisse  con¬ 
cedunt.  Contra  Ullricus  (Beitrage  zur  Erkl.  des  Th.),  Steupius 
(quaestt.  Th.),  Cwiklinskius  (de  tempore  quo  Th.  priorem  hist. 
suae  partem  composuerit)  nonnulla  indagasse  sibi  videntur,  quae 
non  nisi  ante  annum  404  scribi  potuerint;  et  illa  quidem  iam 
priore  tempore  dolata  esse  contendunt,  reliqua  autem  postea 
esse  adgregata  et  neglegentius  cum  illis  conserta,  ut  hodie  quo¬ 
que  liceat  commissuras  animadvertere.  Itaque  non  uno  tenore 
statuunt  universum  bellum  a  Thucydide  conscriptum,  sed  duas 

curas  fuisse  tempore  aliquantum  inter  se  distantes,  ita  ut  di¬ 
midia  fere  prior  pars  —  terminum  enim  alii  aliter  ponunt  — 
statim  ex  Niciae  pace  inde  ab  anno  421,  altera  post  annum 
404  composita  sit. 

Videamus,  quibus  potissimum  argumentis  haec  sententia 
nitatur.  Principium  quidem  duxit  a  primis  universi  operis  ver¬ 
bis,  quae  per  se  spectata  non  parvam  movere  offensionem  Ull- 
ricus  harum  quaestionum  quasi  auctor  atque  magister,  recte 
animadvertit.  Nam  cum  legimus  ^ov£Ypat}»£  xov  tto- 

X£[xov  Tojv  n£>^07rovv7jaia>v  xal  ’A0yjvaia)v“,  quod  et  quale  sit  illud 
bellum,  plane  nescimus.  Ne  de  eius  initio  quidem  quidquam 
nos  edocet,  ac  nisi  aliunde  didicimus,  usque  ad  1.  II  c.  2,  ubi 
de  hac  re  disseritur,  in  incerto  relinquimur.  De  diuturnitate 
autem  belli,  de  anno  quo  finitum  sit,  1.  V  c.  26  demum  scri¬ 
ptor  aliqua  explicatione  opus  esse  existimat.  Quasi  unum  tan¬ 
tummodo  fuerit  bellum  inter  Peloponnesios  et  Athenienses  et  id 
unicuique  satis  superque  notum,  in  decem  primorum  annorum 
narratione  eius  fines  nusquam  diserte  constituit;  tandem  pace 
rursus  facta  postquam  pars  praeteriit  belli  non  exigua  accura¬ 
tiorem  eius  profert  definitionem.  Atqui  in  hac  re  habuit  potius 
Thucydides,  quod  nimium  operae  consumeret,  quam  quod  prae¬ 
termitteret  quidquam  ad  suam  sententiam  planius  exprimendam. 
Neque  enim  alia  deerant  bella  superioribus  temporibus  inter 
Lacedaemonios  et  Athenienses  gesta  —  immo  etiam  irruptiones 
Lacedaemoniorum  in  Atticam  factae  erant  (intra  annos  507  — 
446)  [cf.  Ullr.  p.  1 — 6]  quae  aequo  iure  t:6X£[xo?  twv  Yl^\o^zovvr^- 
aiov  xal  ’Afi7jvaia>v  appellari  debuerunt  —  nec  spatium  illud  27 
annorum,  quod  Thucydides  suo  bello  tribuit,  olim  ab  omnibus 
eodem  modo  accipiebatur.  Velut  Plato  (Menex.  342),  Andoci¬ 
des  (de  pace  24),  Aeschines  (de  falsa  legatione  51)  res  anno¬ 
rum  431  —  404  non  in  unum  contrahunt,  sed  duo  distinguunt 
bella,  sc.  Archidamicum  et  Deceleicum,  quae  interposita  dubia 
illa  pace  secernuntur.  lara  vero  ipsa  nomina  „Archidamicum“ 
et  „Deceleicum  bellum"  saepius  a  scriptoribus  usurpata  duo 
potissimum  bella  vulgo  statuta  esse  convincunt.  Sane  Thucy¬ 
dides  illis  quidem  vocabulis  utitur  nunquam,  sed  cum  Archida¬ 
micum  bellum  dicat  -irpoiTOV  vel  8£xa£T^  Tr6X£}xov  (V  20,  25,  26) 
non  iniuria  hanc  belli  partitionem  fieri  profitetur.  Accedit, 
quod  ne  de  ambitu  quidem  belli,  quod  Thucydides  sibi  pro¬ 
posuerat,  omnibus  veteribus  cum  eo  convenit:  nam  cum  Thu- 

cydides,  quamvis  de  mense  non  semper  sibi  constiterit,  anno 
431  bellum  initum  anno  404  confectum  esse  ponat,  ut  27  in 
universum  compleat  annos  oraculo  illo  praesagitos,  alii  etiam 
sociorum  certamina  adnumeranda  esse  rati  amplius  aliquanto 
belli  spatium  extenderunt.  Ut  Aristophanes  (pax  989  sq.)  ini¬ 
tium  belli  non  male  duxit  ab  anno  434,  quo  qui  postea  socii 
Atheniensium  et  Lacedaemoniorum  extiterunt  pugna  apud  Sybota 
commissa  prima  inter  se  signa  contulerint;  finem  vero  Xeno¬ 
phon  (Hellen.  II  3,  9)  non  nisi  aestate  anni  404  exeunte,  post¬ 
quam  ultimum  se  dedidit  xoS  SVjjjioi)  refugium  Samos  insula, 
poliendum  esse  censuit. 

Quibus  rebus  sic  se  habentibus  Thucydides  cum  unum 
esse  hoc  bellum  paene  solus  contenderet  neque  minus  de  eius 
finibus  et  diuturnitate  novam  atque  insolitam  sententiam  pro¬ 
nuntiaret,  in  exordio  operis  eloqui  debuit  plane  atque  ornate, 
quaenam  essent  rationes,  quibus  ductus  ab  aliis  rerum  scripto¬ 
ribus  tantum  recessisset.  Minime  eum  decuit  illam  expositio¬ 
nem  usque  ad  V  librum  differre,  ubi  dimidia  paene  parte  histo¬ 
riae  enarrata  sane  quam  sero  de  principiis  illis  totius  narratio¬ 
nis  instituamur.  Nam  non  una  est  sententia  I,  1,  i,  qua  plenam 
belli  cognitionem  desideremus,  sed  ut  omittam  alia  hisce  verbis 
similia  (ut  I  8,  19,  21,  23,  97,  118),  tribus  locis  finis  et  initium 
belli,  tanquam  unicuique  nota  sint,  termini  usurpantur,  unde 
aliarum  rerum  tempora  parum  per  se  perspicua  distinctius  de¬ 
finiantur.  Nempe  I  13  anni  praeterisse  dicuntur  300  usque  ad 
finem  belli,  ex  quo  Aminocles  Corinthius  Samiis  naves  aedifi¬ 
caverit,  260  autem  post  primam  inter  Corinthios  et  Corcyrae- 
enses  pugnam  navalem,  itemque  I  18  Lacedaemonios  usque  ad 
idem  tempus  iam  per  400  fere  annos  eisdem  legibus  usos  esse 
legimus.  Denique  I  24  xa  TeXeuxaTa  Tipb  xouSs  xou  TroXIfiou  opti¬ 
mates  Epidamno  expulsi  esse  narrantur.  Quae  omnia,  cum 
multo  inferiore  loco  quando  bellum  exortum,  quando  finitum 
sit  doceamur,  nullum  prorsus  nobis  afferunt  indicium  ad  alia¬ 
rum  rerum  tempora  cognoscenda  itaque  gravem  nobis  praebent 
offensionem.  lure  igitur  Ullricus  (Beitrage  zur  Erklarung  des 
Thucydides  p.  55):  „Wenn  wir  in  einem  und  demselben  Schrift- 
werke  Angaben,  welche  an  spaterer  Stelle  ais  noch  nicht  be- 
kannt  und  ais  bis  dahin  noch  nicht  beriihrt  angesehen  werden, 
in  friiheren  ais  schon  genau  bekannt  vorausgesetzt  und  dazu 
verwendet  sehen,  Zeitbestimmungen  aus  ihiien  abzuleiten,  wie 

ebeo  die  Angaben  uber  Aufang,  Umfang  und  Ende  des  Pelo- 
ponnesischen  Krieges,  so  muss  dies  ais  eine  Verletzung  der 
getroffeiien  Anordnuiig  des  Werkes  ungehorig  erscheinen.“ 

lam  velim  convertamus  ad  1.  V  cc.  25,  26,  quae  capita 
prooemii  alterius  nomine  vulgo  ornantur.  Non  immerita  pro¬ 
fecto  haec  est  significatio :  nam  non  modo  hoc  demum  loco  de 
diuturnitate  et  partitione  totius  belli  instituimur  ut  initiis  histo¬ 
riarum  fieri  solet,  sed  Thucydides  etiam  auctorem  sese  esse  et 
xaxa  fiepTj  xal  )(£i[x«iva?  scripsisse  iterum  affirmat,  quamquam 
perlectis  II  et  II  1  cc.  nemo  potest  amplius  dubitare,  quin 
omnia  quae  sequantur  ab  eodem  homine  eademque  ratione  com¬ 
posita  sint.  Quae  quidem  res  ita  sunt  comparatae,  ut  iam  per 
se  ne  novum  opus  aut  certe  pars  operis  nova  hinc  fere  initium 
ceperit  afferant  suspicionem.  Accedit  etiam  quod  paullo  priore 
loco,  V  20,  „decennale“  bellum  (6  TrpoiTO?  ttoX.)  a  rebus  subsequen- 
tibus  primum  nominatim  distinguitur,  cum  usque  ad  initium 
huius  capitis  semper  in  uno  tantum  bello,  sc.  xoiSs  xw  uoXepLtp, 
scriptor  affirmaverit  se  versari. 

Itaque  apparet  Thucydidem  initio  nihil  nisi  decem 
annorum  bellum  describere  voluisse  atque  eo  con¬ 
silio  priorem  fere  dimidiam  partem  historiae  nobis 
servatae  elaboravisse.  Neque  ita  multo  post  annum  421 
hoc  factum  esse  ex  eo  possumus  colligere,  quod  tum  temporis 
pace  adhuc  recenti  absolutum  esse  bellum  prudentissimus  quis¬ 
que  opinabatur.  Quare  prorsus  nihil  habebat  Thucydides,  cur 
post  pacem  factam  diutius  scribere  cunctaretur.  Renovato  au¬ 
tem  bello  septem  vel  octo  annis  post  tandem  poterat  aliquis 
cogitationem  suscipere  numquam  omnino  inde  ab  anno  431 
desitum  esse  bellari  et  quae  duo  viderentur  bella  unum  esse 
accipiendum.  Tum  demum  igitur  vel  aliquanto  post,  circa  an¬ 
num  404,  Thucydides  alteram  operi  suo  partem  adgregabat,  id 
agens  ut  materiam  institutam  tractare  pergeret.  Iam  vero  Thu¬ 
cydidi  cavendum  erat  vel  maxime,  ne  quid  esset  tota  historia 
ambigue  vel  contrarie  scriptum.  Eraut  nimirum  in  eis,  quae 
antea  composuerat,  multa  quae  certam  quandam  designationenj 
temporis  continerent  rerumque  subsequentium  inscientiam  mani¬ 
festarent  aut  omnino  ita  essent  conscripta,  ut  ad  bellum  27  an¬ 
norum  nullo  modo  possent  referri.  Talia  igitur  delere  et  lacu¬ 
nas  commode  replere  scriptorem  prorsus  oportebat,  ut  etiam 
secunda  cura  unum  esse  et  sincerum  totum  opus  eluceret. 

Quem  laborem  si  Thucydidi  contigisset  ad  eum  quem  voluit 
finem  perducere,  nulla,  credo,  prioris  curae  vestigia  in  eius 
opere  hodie  reperiremus;  nam  quamvis  rudi  adhuc  uteretur 
genere  dicendi,  non  tanta  tamen  erat  mediocritas  eius  ingeni, 
ut  non  commissuras  facile  posset  oblitterare.  Quodsi,  id  quod 
supra  attigimus,  morte  insempesta  prohibitus  non  potuit  propo¬ 
situm  suum  peragere ,  hodie  quoque  vestigia  duplicis  curae  in 
prioribus  libris  sese  nobis  insinuabunt  variisque  temporibus  sin¬ 
gula  concepta  esse  coarguent.  Quare  deinceps,  si  placet,  omnes  ^ 
locos  examinemus,  qui  huc  pertinere  videantur,  atque  quae  sint 
tempora  singulis  maxime  consentanea  eruamus. 

Prima  totius  operis  paragrapho  (I  1,  i)  legimus  omnes  fere  ^ 
civitates  Graecas  belli  Peloponnesiaci  participes  fuisse  („to  aXXo 
'EXXyjvixov  ?uvi(3Ta[x£Vov  TTpo?  lxaT£poL)<;“),  ad  quae  verba  apposi¬ 
tum  fit  „To  pi^v  £606?,  t6  Se  xai  8iavoo6jjL£vov“  i.  e.  alias  civitates 
statim  alias  deliberantes  bellum  inisse.  Clarum  est  Argivos 
Achaeos  Italicos  et  Sicilienses  Graecos  hoc  dicto  designari,  quae 
quidem  gentes  in  Archidamico  bello  consilio  tantum  sive  animo 
socias  sese  praebuerunt  Atheniensibus  et  Lacedaemoniis,  postea 
autem  vel  suas  ipsorum  vires  atque  copias  eis  condonabant  (cf. 

V  57 — 75,  YI — VII).  Cwiklinskius  igitur  (quaestt.  de  tempore 
etc.  p.  10)  illud  „consilio“  verbo  8iavoo6pL£Vov  exprimi  putavit 
nec  nisi  ante  quam  bellum  redintegratum  est,  sc.  intra  annos 
421 — 415  hanc  paragraphum  scribi  potuisse  contendit.  Mihi 
contra  vel  luce  clarius  videtur  verbum  „8iavo£ia0ai“  oppositum 
t(5  „£6&6?“  hoc  loco  vim  cunctandi  habere  et  idem  fere  signi¬ 
ficare  quod  {jleXXeiv.  Quare  Thucydidem  tempora  posterioris 
belli,  inprimis  res  in  Sicilia  factas,  respicere  existimo,  cum 
dicat  nonnullas  gentes  non  nisi  cunctantes  cum  utrisque  con¬ 
sociatas  esse.  Ei  igitur  potius  aetati  hunc  locum  tribuo,  qua 
scriptor  iam  de  bello  27  annorum  cogitaret  et  ea  quae  antea 
conscripserat  additamentis  amplificaret. 

Atque  idem  tempus  cum  Cwiklinskio  in  sequentis  para- 
graphi  verbis  agnosco,  quibus  non  modo  Graeci  sed  etiam  bar¬ 
barae  gentes  totusque  paene  mundus  bello  Peloponnesiaco  vel 
maxime  afflictati  esse  dicuntur.  Steupius  quidem,  quia  non  re 
vera  „|x£''j'iaiyj“  haec  fuerit  xtvr^ai?  barbaris  reliquoque  praeter 
Graecos  orbi  terrarum,  glossema  putavit  verba  xai  jxIpEi  xivi 
pap^apoiv.  Mihi  vero  non  bene  videtur  disputasse.  Nam  non 
plena  superlativi  vis  ad  alteram  locutionem  est  intelligenda,  sed 


id  tantum  voluit  Thucydides  exprimere,  etiam  in  alienas  terras 
huius  belli  effectus  permultum  valuisse  (cf.  Classen.  erit.  adn. 
ad  hunc  locum).  Sane  scriptor  minime  ita  loqui  debuit  circa 
annum  421  :  nam  tum  temporis  perpauci  adhuc  barbari  bello 
sese  interposuerant,  Thraces  (cf.  II  29  et  101),  Macedones  (cf. 
II  100),  Epirotae  (cf.  III  94).  In  fine  autem  belli  27  annorum 
utrisque  quam  plurimos  socios  asciscentibus  Itali  Siculi  Persae 
suas  quisque  partes  in  bello  sibi  sumpserunt  et  non  raro  vel 
summum  in  rebus  gerendis  locum  habuerunt.  Qua  re  patet 
haec  quoque  verba  circa  annum  404  addita  esse. 

Transimus  ad  proximum  locum,  qui  temporis  indicium  viris 
doctis  visus  sit  continere,  I  10,  2.  Quaerit  Thucydides,  siquando 
deletae  futurae  sint  et  Sparta  et  Athenae  neque  aliud  nisi 
aedificiorum  reliquiae  ad  cognoscendas  pristinas  earum  opes 
relictae,  qualem  prioris  amplitudinis  suae  speciem  utraque  urbs 
spectatori  sit  praebitura.  Atque  Athenas  quidem  dicit  ruina 
facta  etiam  altero  tanto  maiores  aestimatum  iri,  quam  fuerint 
revera,  propter  splendorem  et  magnificentiam  aedium  et  publi¬ 
carum  et  privatarum;  Spartam  autem  sepositis  singulis  aedifi¬ 
ciis  et  eis  admodum  exiguis  nullum  omnino  testimonium,  quanta 
olim  fuerit  potentia  sua,  futuris  temporibus  esse  reddituram, 
quamquam  eo  quidem  tempore  quinque  Peloponnesi  partium 
Lacedaemonii  duas  obtineant,  totius  vero  multorumque  prae¬ 
terea  sociorum  habeant  principatum.  Quaeritur  utrum  inco¬ 
lumibus  an  infractis  iam  Athenarum  opibus  haec  scripta  esse 
putemus.  Ullricus  et  Steupius  quidem  „inde,  quod  Thu¬ 
cydides  Atheniensium  id  temporis  condicionem  prorsus  non 
discernat  ab  Atheniensium  apud  posteros  fama,  incolumibus 
Atheniensium  opibus  hunc  locum  scriptum  esse“  collegerunt. 
Neque  illud  „altero  tanto  (oi7:Xaaiov)‘‘  quidquam  valere  conce¬ 
dunt,  si  devictorum  Atheniensium  opes  intellegere  velis:  certe 
enim  fuisse  duplicem  eorum  potentiam  prioribus  temporibus  ad 
eam  quae  relicta  fuerit  anno  404.  Equidem  vero  Classenum 
puto  de  hoc  loco  rectius  disputasse,  cum  dicat  certum  quen- 
dam  annum  his  verbis  nullo  modo  designari,  sed  totam  fere 
rerum  condicionem  qualis  fuerit  temporibus  belli  Peloponnesiaci 
esse  intellegendam.  Omnino  enim  eae  opes,  quibus  revera  utra¬ 
que  urbs  utebatur,  hoc  loco  cum  opinione,  quae  futuris  tem¬ 
poribus  de  eis  exortura  sit,  comparantur.  Quare  nihil  prorsus 
interest,  cui  potissimum  tempori  hunc  locum  tribuamus.  Si 

autem  ex  eo  temporis  indicium  deducere  volumus,  quod  Lace¬ 
daemonii  totius  Peloponnesi  principatum  tenere  dicuntur,  hoc 
profecto  minime  convenit  cum  rerum  post  Niciae  pacem  con¬ 
dicione  —  quo  tempore  Argivi  Elei  Mantinenses  rebellare  non 
desierunt  —  sed  toto  bello  finito  Peloponneso  tandem  pacata 
scriptor  debuit  ita  loqui.  Neque  id  aetatis  ampliorem  domina¬ 
tionem  de  Lacedaemoniis  praedicare  licebat:  nam  quamquam 
saepius  TcpoaxaTai  TraaT]?  'EXXaSo?  vocantur  (Xen.  Hell.  III 
1,  3;  anab.  VI  6,  12;  VII  1,  3o),  revera  tamen  non  totius  Grae¬ 
ciae  imperium  habuerunt  (Xen.  anab.  VII  1,  28;  cf.  Stabl  praef. 
p.  XI).  Probabile  igitur  videtur  circa  annum  404  demum  haec 
composita  esse. 

Sequuntur  I  20,  2  —  3  paragraphorum  verba:  quae  quam¬ 
quam  non  claram  et  dilucidam  continent  temporis  significatio¬ 
nem,  tamen  sunt  fortasse  eius  generis,  ut  lucem  quandam  affe¬ 
rant  ad  eam  in  qua  versamur  quaestionem.  Primum  quidem 
Herodotum  hoc  loco  a  Thucydide  respici  satis  est  verisimile. 
Fuerunt  igitur  qui  conicerent  non  ita  multo  post  Herodoti  mor¬ 
tem,  quae  evenit  circa  annum  428,  haec  esse  conscripta,  prae¬ 
sertim  cum  Hellanici  Atthis  et  ipsa  ubi  primum  edita  est  a 
Thucydide  commemoretur  (I  97).  Sed  quid  quod  illa  de  Pisi¬ 
stratidis  egressio,  quam  Thucydides  hoc  loco  paucis  absolvit, 
infra  uberius  atque  copiosius  repetitur,  VI  53  —  59?  Equidem 
non  crediderim  Thucydidem  de  industria  etiam  verbosius  ean¬ 
dem  rem  tractaturum  fuisse,  etiamsi  animis  lectorum  penitus 
inculcare  voluisset.  Sed  in  ea  re  Cwiklinskius  mihi  videtur 
rectissime  indicasse.  Primum  enim,  ni  fallor,  Thucydides  lon¬ 
giorem  narrationem  1.  VI  composuit,  quae  aliqua  cum  mole¬ 
stia  rerum  seriem  interrumpit;  postea  cum  neque  tantam  ver¬ 
borum  copiam  neque  ipsum  locum  rei  convenire  intellexisset, 
breve  quoddam  fecit  eius  compendium  atque  in  prooemio  totius 
operis,  ubi  aptissime  fiunt  tales  expositiones,  collocavit.  Alte¬ 
ram  vero  narrationem  non  dubito  quin  ipse  Thucydides  fuerit 
oblitteraturus,  si  totum  opus  ad  finem  perducere  ei  contigisset. 
Itaque  etiam  hoc  caput  posteriori  curae  tribuendum  esse  censeo. 

Non  idem  indico  de  capite  23.  Nam  cum  paragrapho 
tertia  enumerentur  res  mirabiles  et  singulares,  quae  toto  bello 
evenerint,  ut  et  aliarum  rerum  multarum  et  solis  defectuum  cre¬ 
briorum  mentio  fiat,  permirum  profecto  videtur,  quod  lunae 
defectus  non  minus  sane  digni  qui  commemorentur  hoc  loco 

prorsus  praetermittuntur.  Atqui  lunae  erat  defectus,  qui  mise¬ 
rabilem  illam  cladem  Atheniensibus  in  Sicilia  contraheret  atque 
ad  exitum  totius  belli  27  annorum  plurimum  valeret.  Itaque 
Thucydides,  si  res  momento  suo  voluit  dispensare,  satis  certe 
habuit,  cur  lunae  quoque  defectus  attingeret,  nisi  forte  nondum 
omnino  novit  gravissimum  illum  casum  belli  posterioris.  Hoc 
enim  nobis  quidem  ex  silentio  Thucydidis  concludere  necesse 
est:  hunc  locum  ante  annum  413  sive  priore  cura  esse  con- 
^  scriptum,  posteriore  autem  lima  caruisse.  Neque  alia,  quae  in 
bello  accidisse  hoc  capite  narrantur,  sunt  eius  generis,  ut  eidem 
tempori  tribui  vetent.  De  qua  quidem  re  cum  Steupio  et  Cwi- 
'^klinskio  Classeni  scrupulos  refutantibus  plane  contentio. 

lam  fines,  ut  videtur,  constituimus  primi  additamenti,  quod 
Thucydides  operi  originali,  ut  ita  dicam,  posteriore  cura  inse¬ 
ruerit.  Omnes  enim  locos  usque  ad  I  22,  qui  quidem  certum 
quoddam  tempus  designant,  circa  annum  404  conscriptos  esse 
comprobavimus,  caput  23  autem  iam  ante  annum  413  fuisse 
compositum.  Ergo  luce  clarius  apparet  totam  illam  quam  dici¬ 
mus  archaeologiam ,  quae  primis  22  capitibus  continetur,  siqui¬ 
dem  per  se  ita  est  comparata,  ut  nihil  de  ea  sine  damno 
demere  possis,  posteriore  demum  cura  esse  adgregatam.  Quae 
quidem  sententia  etiam  nonnullis  aliis  rebus  confirmatur.  Mo¬ 
nuit  iam  Cwiklinskius  caput  22  male  cum  sequenti  convenire, 
quia  utrumque  iam  ad  propriam  rerum  descriptionem  festinare 
videatur,  transitum  autem  ad  caput  23  ineptius  parari.  Deinde 
repetitiones  existunt  in  his  23  capitibus  satis  sane  mirabiles, 
nisi  diversa  componendi  tempora  eis  tribuamus.  Quid  quod 
etiam  atque  etiam  confirmatur  longe  maximum  hoc  esse  bellum 
omnium  quae  umquam  extiterint  (I  1,  2;  21,  2;  23,  2),  cum  iam 
prima  huius  rei  commemoratio  lectoribus  sufficiat?  Quid  quod 
initio  capitis  23  denuo  bellum  Persicum  respicitur,  de  quo  ca¬ 
pite  19  iam  peroratum  esse  videbatur?  Equidem  statuo  unum 
tantummodo  locum  de  his  rebus  initio  censcriptum  fuisse  ca¬ 
put  23,  reliquos  locos  neglegentia  scriptoris  cum  capitibus  1 — 22 
postea  irrepsisse. 

Transeamus  ad  alterum  additamentum  a  Cwiklinskio  inve¬ 
stigatum,  ad  capita  I  97 — 118.  Primum  quidem  illud  verum 
est,  97,  2  paragraphum,  cum  respiciat  Hellanici  Atthidem,  quam 
schol.  ad  Ar.  ran.  v.  706  post  annum  406  editam  esse  testatur, 
eodem  anno  esse  posteriorem.  Ergo  quoniam  huius  paragrapHi 

verba  ad  totam  quae  sequitur  rerum  Graecarum  adumbrationem 
referuntur  cum  eaque  artissime  cohaerent,  cc.  97 — 118  a  priore 
cura  abiudicanda  esse  apparet.  Neque  tamen  admodum  distincte 
fines  huius  additamenti  constitui  posse  contenderim.  Potest 
enim  valde  dubitari,  an  quae  praecedunt  cc.  88—  96,  cum  pri¬ 
mos  annos  contineant  illius  quam  dicimus  pentecontaetiae,  ipsa 
quoque  simul  cum  subsequentibus  inserta  esse  existimemus.  Ad 
quam  suspicionem  sedandam  Cwiklinskius  tria  maxime  confert 
argumenta.  Primum  quidem  1  93,  5  paragraphi  verba,  quae  ^ 
crassitudinem  muri  Piraei  etiamtum  (vuv  sti)  conspicuam  fuisse 
confirmant,  ad  integrum  murum  refert.  Dicit  enim  vuv  Iti  sive 
£xt  xal  vuv  apud  Thucydidem  fere  nihil  exprimere  nisi  perpetui-^ 
tatem  adhuc  servatam.  Cui  quidem  regulae  quamquam  ego 
quoque  adsentior,  non  video  tamen,  quanam  necessitate  id  quod 
Cwiklinskius  eruere  vult  ex  ea  consequatur.  Sive  enim  statuis 
integrum  adhuc  murum  fuisse,  cum  Thucydides  haec  scriberet, 
ex  ipso  muro  — ,  sive  statuis  deletum,  ex  fundamentis  certe, 
quae  et  ipsa  effossa  esse  non  crediderim,  quanta  fuerit  eius 
crassitudo,  licuit  perspicere.  Sed  piget  profecto  de  hac  re 
multa  verba  consumere.  Nam  neque  Classenus  neque  Steupius 
neque  ipse  Cwiklinskius  negavit,  certius  iudicium  de  eo  fieri 
non  posse.  Qua  re  tandem  aliquando  quaestionem  de  hoc  loco 
plane  ambiguam  atque  incertam  missam  faciamus  neque  quid¬ 
quam  argumenti  ex  eo  deducamus. 

Deinde  Cwiklinskius  capita  96  et  97  parum  apte  inter  se 
conexa  esse  contendit.  Cum  enim  tributum  460  talentorum, 
quod  inde  a  pugna  Eurymedontiaca  demum  collatum  esse  con¬ 
stat,  iam  96,  2  paragrapho  commemoretur,  tamen  sequenti  ca¬ 
pite  scriptorem  rursus  ad  superiora  tempora  describenda  sese 
convertere,  ut  100  demum  capite  ipsam  illam  pugnam  referat. 
Sit  sane.  Sed  inspicias,  velim,  vinculo  quam  tenui  brevis  illa 
de  primo  tributo  adnotatio  cum  praecedentibus  sit  coniuncta. 
Postquam  Hellenotamiae  constituti  esse  narrati  sunt  (id  quod 
a.  476  =  01.  76,  i  factum  esse  Boeckhius  et  Kruegerus  consen¬ 
tiunt)  eosdem  etiam  tributum  recepisse  adiungitur,  primum 
autem  tributum  fuisse  460  talentorum.  Omnia  igitur  quae  de 
tributo  dicere  scriptor  in  animo  habebat  hoc  capite  occasione 
data  continuo  enarravit,  ne  infra  rerum  cursum  interrumpere 
cogeretur.  Quod  haud  scio  an  ei  non  sit  vitio  vertendum. 
Subsequentibus  vero  capitibus,  ut  consentaneum  est,  ad  nar- 

rationem  relictam  revertitur  et  res  anni  475  et  sequentia  de¬ 
scribit.  — 

Tertio  loco  Cwiklinskius  demonstrare  molitur,  in  alia  ma¬ 
teria  versari  capita  88 — 96,  in  alia  97 — 118.  Cum  enim  prae¬ 
cedentibus  capitibus  id  egerit  scriptor,  ut  quae  esset  verissima 
belli  causa  exponeret,  ipsum  tamen  97,  2  paragrapbo  principem 
ac  praecipuam  cogitationem  indicare  aliam,  quae  ad  proxima 
capita  scribenda  eum  commoverit.  Recte  quidem.  Et  ipse  Thu- 

,1  cydides  distincte  illud  consilium  significavit,  quo  longiorem  ad¬ 
diderit  hanc  rerum  Graecarum  expositionem ,  sc.  ut  Hellanici 
brevem  et  mediocrem  earum  rerum  adumbrationem  suppleret. 

'^'Quae  si  vitiis  fuisset  libera  et  legentibus  in  universum  suffe¬ 
cisset,  satis  habuisset  Thucydides  illam  historiam  nominare,  in 
qua  studiosissimus  quisque  legere  posset,  quae  vellet  cogno¬ 
scere.  Sed  cum  aliter  res  se  haberet,  ipse  narrationem  de 
his  rebus  adicere  coactus  est.  Itaque  ratio  certe  accedebat 
alia,  cur  capita  97  — 118  conscriberet;  verum  enimvero  mate¬ 
riam  eandem  etiamtum  sese  tractare,  quam  cc.  88  —  96  exor¬ 
sus  sit,  ipse  diserte  affirmat  ineunte  capite  97 :  xoaaoe  iTTYjXfiov 
etc.  Quae  cum  ita  sint,  ego  quidem  vel  tota  capita  88 — 118 
postea  inserta  esse  statuerim;  praesertim  cum  conspectus  libri 
primi,  quem  ipse  Cwiklinskius  dedit  (p.  19),  non  modo  97 — 118 
sed  etiam  88  —  96  narrationis  tenorem  quodammodo  interrum¬ 
pere  doceat.  Postquam  enim  in  fine  praefationis  (c.  23,  5 — c) 
causas,  quibus  bellum  exortum  sit,  sese  praemisisse  scriptor  pro¬ 
nuntiavit:  duo  autem  esse  genera  causarum,  alteram  veram  ne¬ 
que  vero  manifestam,  quod  opes  Atheniensium  in  dies  magis 
magisque  crescentes  Lacedaemoniis  metum  iniecissent,  alteram 
falsam  sed  palam  proclamatam,  quam  inde  ab  hoc  loco  sese 
velle  describere:  —  postquam  hoc  fere  modo  scriptor  de  cau¬ 
sarum  generibus  disseruit  ac  iam  ad  alterius  generis  causas 
enarrandas  se  accinxit;  de  illa  profecto  dXyjOeaxaxTO  causa,  quam 
priore  loco  commemoravit,  orationem  absolutam  esse  opinamur, 
aut  certe,  postquam  de  apertis  causis  peroratum  sit,  illum  ser¬ 
monem  redintegratum  iri  expectamus.  Sed  neutrum  nsu  venit. 
Immo  vero  ineptissimo  loco,  in  media  apertarum  causarum  ex¬ 
positione  copiosior  illa  narratio,  quemadmodum  Athenienses  ad 
tantas  suas  opes  pervenerint,  interponitur,  ut  quasi  cuneus  eam 
in  duas  partes  dividat.  Nolo  Roschero  concedere,  talem  par¬ 
tium  dispositionem  admirabilem  esse  et  quasi  dramaticam,  sed 

in  tota  historia  Thucydidia  nihil  inveni  quod  magis  me  offen¬ 
deret.  Statuo  igitur  primo  opere  Thucydidem  nihil  nisi  pauca 
illa  verba  23,  6  paragraphi  de  verissima  belli  causa  edixisse, 
circa  annum  404  autem,  cum  versaretur  in  retractando,  et  quod 
Hellanici  historiam  cognoverat  mediocrem  et  quod  ipso  opere 
magis  ornato  atque  amplificato  etiam  ampliore  exordio  opus 
esse  videbatur,  uberius  aliquanto  de  hac  re  disserendum  cen- 
suisse,  atque  eo  fere  consilio  loco  non  ita  diligenter  respecto 
post  caput  87  totam  pentecontaetiae  narrationem  inseruisse.  Nec  * 
non  verba  118,  2  paragraphi,  quae  Cwiklinskius  priori  curae 
tribuit,  ego,  quoniam  brevem  quendam  praecedentium  conspe¬ 
ctum  exhibere  et  summam  ex  eis  facere  videntur,  eodem  tem-'* 
pore  inserta  esse  puto,  ut  transitum  ad  narrationem  sequentem, 
quae  esset  prius  conscripta,  pararent.  Quae  sententia  ex  eo 
sumit  praesidium  haud  spernendum,  quod  sublata  hac  tota  parte 
verba  118,  3  paragraphi  tenorem  inde  a  capite  87  intermissum 
optime  excipiunt,  ita  ut  nullius  prorsus  vocis  opus  sit  facere 
mutationem. 

Sed  haec  hactenus.  lam  ad  alterum  Thucydidis  librum 
transeamus,  cuius  capite  primo  vocula  vel  summum 

strepitum  atque  pulverem  suscitavit.  Sententiarum  nexus  fere 
is  est,  ut  dicatur:  multas  quidem  iam  antea  discordias  et  cer¬ 
tamina  exigua  inter  Lacedaemonios  et  Athenienses  extitisse, 
neque  tamen  idcirco  pacem  et  familiarem  vitae  consuetudinem 
desita  esse;  proprium  autem  belli  spatium  hinc  demum  esse 
numerandum,  sv  (p  ofc  £tt£{xiyvi)vto  Iti  dxy]puxT£i  upo?  dXXVjXou? 
7rapaaTavT£?  t£  $ov£)(a)?  £7roX£pLOi)v.  Ei  igitur  condicioni,  qua  antea 
utrique  usi  erant,  hoc  loco  opponitur  bellum  apertum,  quo  non 
nisi  per  praecones  inter  se  egissent  atque  perpetuo  armis  cer- 
tassent.  Patet  vero  totius  belli  perpetuitatem,  non  primorum 
tantum  annorum  —  ut  Classenus  voluit  —  his  verbis  pronun¬ 
tiari  (v.  Steup.  p.  7,  Cwikl.  p.  12).  Qua  re,  quoniam  Archida- 
micum  tantum  bellum  revera  gestum  est  continenter,  Thucydi¬ 
dem,  quo  tempore  hunc  locum  conceperit,  nihil  nisi  illud  bellum 
describere  voluisse  agnoscimus.  Accedit  quod  reliqua  quoque 
historia  ipsum  Archidamicum  bellum  „Cov£)(a)c  vel 

similiter  vocatur:  V  24,  2;  VI  26,  2.  Itaque  ego  quidem  non 
dubito  quin  hic  locus  e  priore  cura  residuus  sit,  qua  Thucy¬ 
dides  de  decennali  bello  adhuc  cogitaverit. 

Deinde  de  capite  20  possis  dubitare,  utrum  post  Niciae 

pacem  an  circa  annum  404  sit  conscriptum.  Sane  non  inest 
certum  temporis  indicium.  Cwiklinskius  autem  hoc  caput,  quod 
brevem  quendam  conspectum  exhibet  Archidami  consiliorum 
quibusque  de  causis  ad  eam  qua  utebatur  bellandi  rationem 
descenderit,  interrumpere  putat  sententiarum  tenorem:  quare  in¬ 
sertum  esse  posteriore  cura  concludit.  Ac  tantum  sine  dubio 
verum  est,  caput  21  ita  excipere  capitis  19  narrationem,  ut 
omisso  capite  interposito  nihil  fere  in  continuitate  verborum  de- 
c  sideretur.  Sed  quod  Cwiklinskius  in  singulis  quibusdam  verbis 
huius  capitis  offendit,  nempe  in  sxstvio  xfj  eapoX'fl,  „quia  plures 
fuisse  irruptiones  antea  non  sit  commemoratum “,  et  in  «j?  s? 

xa^afxsvov,  „quia  de  acie  ab  Archidamo  instructa  nusquam 
in  reliqua  narratione  dicatur^,  quod  porro  miratur  Cwiklinskius 
alibi  illud  consilium  Archidami  non  diserte  nominari,  cum  tamen 
eius  eventa  narrentur  capitibus  21  et  23,  i:  —  haec  omnia  ego 
facere  non  possum,  quin  reiectanea  esse  censeam.  Nam  prae¬ 
terquam  quod  Cwiklinskius  mihi  videbatur  nodum  in  scirpo 
quaerere,  talia  existimabam  nimis  tenuia  adminicula  atque  in¬ 
firma,  quam  quae  possent  istam  eius  suspicionem  sustinere.  Ita¬ 
que  equidem  in  ea  sententia  acquievi,  ut  rationes,  quibus  du¬ 
ctus  Archidamus  initio  belli  minus  acriter  institerit,  hoc  ipso 
capite  satis  commode  exponi  arbitrarer,  neque  vero  de  tempore 
certius  quiddam  statuere  auderem. 

Idem  fere  de  II  13,  7  et  34,  7  paragraphis  existimo.  Sed 
sufficiat  de  his  quidem  rebus  leviculis  atque  minutis  Steupium 
citare,  qui  (p.  17)  eandem  sententiam  verbosius  defendit,  liceat- 
que  statim  transire  ad  II  48,  2. 

Hac  paragrapho  verba  xpr^vai  ^ap  outto)  -^aav  auxohi  (Athe¬ 
nis)  patet  eo  demum  tempore  scribi  potuisse,  cum  Athenae  iam 
fontibus  essent  instructae.  Primum  autem  aquaeductum  anno 
414  a  Metone  geometra  Athenis  factum  esse  Ullricus  coniectura 
admodum  probabili  ex  schol.  ad  Ar.  av.  v.  997  adscripto  eli¬ 
cuit.  Itaque  perspicimus  post  annum  414  demum  haec  verba 
esse  conscripta,  et  siquidem  reliquam  fere  belli  Archidamici 
narrationem  brevi  post  Niciae  pacem  recte  statuimus  exortam, 
haece  posteriore  cura  adiuncta  esse  apparet.  Restat  adhuc,  ut 
additamentum  cognitum  certis  quibusdam  finibus  circumscriba¬ 
mus.  Cuius  rei  duae  praecipue  nobis  patent  rationes.  Aut  uni¬ 
cum  enuntiatum  xpr^vai  yap  outtcd  ^aav  oc6x60i  insertum  putabi¬ 
mus  aut  —  id  quod  Cwiklinskius  fecit  —  totam  de  origine  et 

proprietate  morbi  descriptionem,  sc.  cc.  48 — 51.  Utrumque  demi 
potest  sine  sensus  detrimento,  in  neutram  tamen  sententiam 
certa  argumenta  possunt  proferri.  Etenim  quod  Cwiklinskius 
affirmavit  initio  capitis  52  vocem  auxou?  aliqua  cum  molestia 
ad  omnes  Athenienses  referri,  qui  inde  a  fine  capitis  47  non 
sint  appellati  —  qua  de  causa  initium  capitis  52  videri  olim 
finem  capitis  47  excepisse  — ;  ego  in  alteram  partem  moneo, 
totis  capitibus  48  —  51  res  ad  universos  Athenienses  attinentes 
esse  narratas.  Quamobrem  nemo  potest  hoc  loco  in  dubio  esse  ^ 
de  vera  verbi  auxou?  significatione,  praesertim  cum  notum  sit, 
hoc  ipsum  verbum  saepissime  similiter  usurpari.  Quae  cum  ita 
sint,  ego  quidem  fateor  me  nescire,  quousque  fines  huius  addi- 
tamenti  extendere  debeam,  atque  id  tantum  puto  constare  ipsa 
verba  „xprjvai  ^ap  etc.“  posteriori  curae  esse  tribuenda. 

Proximus  locus,  cuius  tempus  possumus  accuratius  definire, 
est  caput  54.  Postquam  narratum  est,  vetus  illud  oraculum: 

Aiopiaxb?  TToXsfxo?  etc.“  ab  Atheniensibus  anno  430  ad  pe¬ 
stem  depromptam  esse  controversiamque.  exortam,  utrum  Xoipio? 
an  Xipio?  recte  dicatur,  scriptor  pergit,  eo  quidem  tempore,  ut 
consentaneum  sit,  Xoifibv  vocem  sibi  locum  vindicasse;  si  autem 
aliud  bellum  ingruerit  Doricum  hoc  posterius  et  fames  quaedam 
evenerit,  consentaneum  esse  ita  eos  cantaturos.  Quae  verba 
quoniam  anno  404  re  vera  fames  in  Athenienses  grassata  est, 
manifesto  belli  Deceleici  inscientiam  ostendunt,  neque  igitur 
circa  annum  404  scribi  potuerunt.  Quae  vero  Classenus  (in 
praef.  p.  XXXIV)  contra  disputavit:  non  de  quavis  fame  hoc 
loco  esse  cogitandum,  sed  de  fame  divinitus  missa  et  ad  belli 
mala  etiam  accedente,  ea  ego  quidem  pro  nugis  habeo  ad  ex¬ 
cusandum  Thucydidem  confictis  —  cum  praesertim  etiam  pesti¬ 
lentia  anni  430  maxime  bello  et  obsidione  urbis  sit  eflPecta.  Ita¬ 
que  cum  Steupio  et  Cwiklinskio  statim  post  annum  421  hoc 
caput  compositum  esse  arbitror. 

Capite  57  nihil  efficitur.  Nam  quod  Thucydides  irruptio¬ 
nem  anni  430  omnium  nominat  maxime  diuturnam,  minime  pu¬ 
gnat  cum  longiore  Lacedaemoniornm  mora,  cum  Deceleam  mu¬ 
nirent:  hoc  enim  fuisse  iTnxsi^^iaiv  non  Classenus  recte 

animadvertit. 

Supersunt  huius  libri  capita  65  et  100,  2  iam  ab  Ullrico 
posteriori  tempori  tributa,  quae  laudes  continent  Periclis  et  Ar¬ 
chelai.  Quorum  alterum,  quia  attingit  expeditionem  Siciliensem 

et  miserabilem  exitum  totius  belli,  non  nisi  post  annum  404 
potuit  conscribi;  alterum,  cum  Archelaus  per  annos  413 — 399 
regnaverit,  Thucydides  autem  vivum  neminem  laudibus  efferre 
soleat,  vel  post  annum  399  additum  esse  verisimile  est.  Sed 
ipsa  paragraphus  100,  2  non  speciem  praebet  adnotationis  postea 
adscriptae  neque  facile  eximi  potest  e  sententiarum  tenore. 
Itaque  totam  de  Sitalcae  expeditione  egressionem,  quae  conti¬ 
netur  capitibus  95  — 102,1  postea  accessisse  Cwiklinskius  con- 
*  iecit.  Quae  sententia  praeterquam  quod  Thucydides  paullatim 
demum  inter  exili  tempora  accuratam  illam  Thraciae  locorum 
cognitionem  sibi  parasse  videtur,  etiam  ea  firmatur  ratione,  qua 
narratio  capitis  93  capite  102  continuatur.  Tantum  enim  abest, 
ut  peior  evadat  conexus,  si  capita  illa  inter  se  coniunxeris,  ut 
contra  ex  rebus  ante  excessum  narratis,  non  ex  ipso  excessu, 
designatio  temporis  in  capite  102  depromatnr  (IttsiSt]  t6  twv 
nsXoTrovvr^aiaiv  vauxixov  quamquam  interpositis  tot  capi¬ 

tibus  paene  obliti  sumus  rerum  superiorum.  Itaque  totam  de 
Sitalca  egressionem,  quae  interrumpit  quodammodo  sententia¬ 
rum  tenorem,  posteriore  cura  interiectam  esse  Cwiklinskio  ad- 
sentior. 

Transimus  ad  librum  III,  cuius  et  ipsius  altera  pars  priori 
curae  altera  posteriori  videtur  esse  tribuenda.  Atque  82  et  83 
quidem  capitibus  Thucydides  tam  plene  ac  diserte  de  seditioni¬ 
bus  in  Graecis  civitatibns  exortis  disserit,  ut  eum  etiam  De- 
celeici  belli  motus  civiles,  imprimis  Athenis  factas,  in  animo 
habuisse  agnoscas.  Itaque  apparet  haec  capita  addita  esse  post 
annum  404. 

Neque  minus  c.  86,  4  verba:  irpoTreipav  xe  7:oio6pL£vot,  ei  acptai 
6uvaxa  eir^  xa  ev  x-fj  SixeXia  irpoc^piaxa  uTio^sipia  *(£V£afiai,  quoniam 
videntur  designare  grandem  expeditionem  annorum  414  et  413, 
fortasse  produnt  additamentum.  Sed  licet  etiam  statuere  Thu¬ 
cydidem  tertium  hunc  librum  vel  priore  cura  non  ante  annum 
414  lucubrasse,  id  quod  infra  etiam  clarius  cognoscemus  (v. 
Steup.).  Itaque  tempus  huius  loci  incertum  relinquimus. 

Incertum  etiam  de  c.  87  indicium  videtur.  Quo  capite  cum 
pestilentia  praedicetur  maxime  omnium  malorum  Atheniensium 
opes  contrivisse  (a)ax£  Afir^vociojv  ''(e  (xr^  £rvai  oxi  [xaXXov  Ixocxokje 
xYjv  Suvaptiv)  quaestio  exorta  est,  an  clades  Siciliensis  vel  turbae 
atque  seditiones  bello  Deceleico  factae  etiam  magis  quam  pestis 
copias  Atheniensium  minuerint.  Atque  Ullricus  quidem  quique 

ab  eius  partibus  stant  ita  sentientes  ante  annum  414  hoc  scri¬ 
ptum  esse  statuunt;  Stahlius  (praef.  p.  XII)  contra  inferiorem 
fuisse  caedem  Siciliensem  ratiocinatione  assequitur;  Classenus 
denique  putat  de  eis  tantum  rebus,  quae  praeter  ipsius  belli 
vim  adauxerint  Atheniensium  detrimenta,  hic  esse  cogitandum. 
Qui  id  quidem  recte  sensisse  mihi  videtur,  nullam  esse  omnino 
hoc  loco  inter  pestilentiam  et  unam  quandam  cladem  compara¬ 
tionem.  Sed  mea  quidem  sententia  hoc  tantum  a  Thucydide 
exprimitur:  ipso  bello  Athenienses  non  ita  multum  detrimenti 
accepisse,  sed  pestem  fuisse  summo  loco,  quae  vires  eorum 
attereret.  Quodsi  ita  interpretamur,  prorsus  non  opus  est  de 
eius  temporis  quod  insecutum  est  rebus  cogitare,  sed  belli  id 
teniporis  noxa  cum  pestis  noxa  comparatur.  Nihil  igitur  de 
tempore  huius  loci  efficitur. 

Sequuntur  1.  IV  c.  48  p.  5  verba:  xai  fj  ardaig  noXXrj  ysvo- 
|ji£V7j  exsXsoxrjasv  s?  xouxo  oaa  xaxa  xov  itoXsjjLOv  xovos.  Ex  eis, 
quae  in  fine  huius  enuntiati  legimus,  suspicamur  postea,  sc. 
post  annum  425,  Corcyrae  novas  atque  similes  exortas  esse  se¬ 
ditiones,  quas  ipsas  quoque  iam  cognoverit  Thucydides,  cum 
haec  verba  conscriberet.  Habemus  autem  de  hac  re  nihil  aliud 
compertum,  nisi  quod  Diodorus  Siculus  (XIII  48)  memoriae 
tradidit:  anno  410  revera  bellum  intestinum  in  illa  insula  denuo 
exarsisse.  Quod  testimonium,  quandoquidem  bene  quadrat  ad 
suspicionem  supra  demonstratam,  vel  maxime  fidei  nostrae  com¬ 
mendatur.  Quamquam  illud  quoque  est  respiciendum,  quod 
alias  Diodorus  nonnumquam  parum  certum  se  praebuit  aucto¬ 
rem.  Sed  parvo,  credo,  hoc  est  momento,  ubi  alia  omnia 
optime  inter  se  conveniunt;  et  plane  Cwiklinskio  adsentior  di¬ 
centi  „ea  tantum  de  causa  Classenum  Diodoream  relationem  in 
dubium  vocasse,  ut  opinionem  suam  de  Thucydidiae  historiae 
compositione  quovis  modo  defenderet. “  Itaque  ego  quidem  cum 
Diodoro  fidem  habendam  esse  censeam,  iam  duas  res  potissi¬ 
mum  clare  et  dilucide  cognosco :  Primum  verba,  de  quibus  agi¬ 
mus,  non  sunt  composita  ante  annum  410,  deinde  non  27  sed 
10  annorum  bellum  significant.  Sequitur,  ut  Thucydides  etiam 
anno  410  nondum  cogitaverit  de  beUo  27  annorum;  quippe  qui 
adhuc  in  priore  cura  essent  occupatus.  Quae  cum  ita  sint,  ne 
Ullricus  quidem  postea  inserta  esse  verba  oaa  ye  xaxa  xov  tio- 
Xspov  xovos  mihi  persuasit,  sed  optimum  duxi,  id  quod  Steupius 
fecit,  statuere:  Thucydidem  quamquam  exorsus  sit  non  multum 

post  annum  321,  tamen  circa  annum  410  nondum  longius  pro¬ 
gressum  fuisse  in  historia  describenda  quam  ad  hunc  fere  locum 
IV  48. 

Igitur  capita  II  —  IV  48  videntur  in  universum  dolata  esse 
intra  annos  421 — 410.  Addita  autem  post  annum  404  ea  fere 
sunt  putanda,  quae  supra  illustravimus:  I  1,  i  —  22,  88  —  118; 
II  48,  2,  65,  95—102;  III  82—83. 

lam  in  eo  est,  ut  de  reliquae  belli  Archidamici  partis 
«  (IV  48  —  V  25)  temporibus  quaestio  instituatur.  Ullricus  qui- 
•  dem  inde  a  1.  IV  c.  48  omnia  post  annum  404  conscripta  esse 
putavit,  quamquam  certa  documenta  afferre  non  potuit.  Steu- 
pius  ^utem  et  Cwiklinskius  circa  V  25  demum  finem  primi  ope¬ 
ris  statuunt. 

Primum  velim  inspiciamus  IV  74,  4.  Qua  paragrapho  post¬ 
quam,  quomodo  Megaris  tandem  optimates  vicerint,  scriptor 
explanavit,  in  fine  narrationis  addit:  xai  TiXetaTov  Sy)  ^povov  auxT] 
u-ir’  ysvojxsvy]  ex  axaaeo)?  fxexaaxaai?  ^uvejjLSivev.  Quam¬ 

quam  igitur  effecta  fuerit  a  paucissimis  tamen  hanc  rerum  con¬ 
dicionem  longissimum  tempus  Megaris  durasse.  Ex  hisce  ver¬ 
bis,  quoniam  scriptor  non  dicit,  etiamtum  illam  factionem  re¬ 
gnare,  sed  tantum  longissimum  tempus  regnasse,  licet  aliqua 
cum  probabilitate  colligere,  post  expulsos  demum  optimates 
caput  esse  conscriptum.  Cumque  Diodori  testimonio  (XIII  65), 
valuisse  adhuc  optimatium  partes  anno  409,  comprobetur,  certe 
post  illum  annum  Thucydidem  haec  scripsisse  apparet.  Quam¬ 
quam  non  necessario,  ut  locum  alteri  curae  tribuamus,  cogimur 
hac  conclusione,  quia  idem,  quod  supra  in  c.  48,  licet  hic  quo¬ 
que  conicere:  Thucydidem  etiam  paullo  post  annum  409  in 
priore  cura  versatum  esse.  Nihil  igitur  hoc  loco  efficitur. 

Idem  fere  sentio  de  IV  81,  2.  Nam  quod  Brasidae  anno 
424  virtus  et  prudentia  dicitur  etiam  sc  xov  oaxspov  [xsxa  xa  sx 
2ixsX(a?  TToXepiov  Lacedaemoniis  apud  socios  fidem  fecisse,  ego 
quidem  nihil  video  necessitatis,  cur  anno  circiter  408,  quo  tem¬ 
pore  plures  iam  socii  ab  Atheniensibus  deficiebant  (Chii  VIII  14), 
hanc  parapraphum  putemus  posteriorem;  neque  igitur  80,  5  —  81 
postea  insertum  esse  Cwiklinskio  concedo. 

Neque  magis  necessarium  puto  IV  108,  4  ad  extremum  belli 
Deceleici  finem  referri.  Nam  quod  opes  Atheniensium  etiam 
multo  maiores  expectatione  postea  sese  praestiterunt,  id  vel 
maxime  cadit  in  aestatem  anni  413:  quo  tempore  Athenienses 

simul  in  Sicilia  simul  in  sua  ipsarum  terra  oppressos  omnes 
nervos  contendisse  et  omnium  opinionem  superasse  a  Thucy¬ 
dide  diserte  confirmatur  (v.  VII  28,  3).  lam  vero  si  circa  an¬ 
num  408  hunc  librum  scriptum  esse  posuerim,  ornem  scrupulum 
remotum  esse  existimarim. 

Sed  limae  vestigia  Cwiklinskius  indagavit,  ex  quibus  retra¬ 
ctatam  esse  hanc  quoque  operis  partem  videtur  elucere,  scilicet 
in  1.  V  cc.  15  — 17.  Quamquam  enim  iam  c.  14  de  pacis  stu¬ 
diis,  quae  fuerint  utraque  parte,  oratio  ad  finem  perducta  est,  ^ 
cum  pp.  1  —  2  Atheniensium,  3  —  4  Lacedaemoniorum  rationes  * 
expositae  sint,  quamquam  ipsum  capitis  15  initium  ita  est  con¬ 
formatum,  ut  quasi  speciem  conclusionis  praebeat  et  sermonem  ^ 
ad  alias  res  videatur  transferre  (xaux’  ouv  dfjicpoxspoi?  etc.);  denuo 
tamen  in  eis  quae  sequuntur  materia  modo  relicta  tractatur  us¬ 
que  ad  c.  17  p.  1.  Verbis  igitur  xoci  ou)(  rjaaov  .  .  (15,  1)  .  .  . 
usque  ad  TrpoufiujjLTjfirj  xrjV  ^opLpocaiv  (17,  l)  turbatur  mirum  in 
modum  nexus  sententiarum  et  ordo  hucusque  servatus.  Quin 
etiam  sublata  tota  hac  parte  ipsa  sententia  aliquanto  melior 
evadit.  Nam  cum  hodierno  verborum  statu  c.  17  p.  2  „xai  xov 
x£  )(£ip,a>va  xooxov  -^Jsaav  I?  k6^oug  etc.“  aliqua  cum  molestia  sibi 
sumat  subiectum  „Aax£3ai[x6vioi  xat  AfivjvaToi",  omissa  hac  parte 
ex  verbo  dpicpoxlpoic  sententia  egregie  suppletur.  Quae  cum  ita 
sint,  ne  Steupio  quidem  crediderim  interpolaturis  hoc  esse  addi¬ 
tamentum  (v.  mus.  Rhen.  XXV  273  et  594),  sed  ab  ipso  Thu¬ 
cydide  altera  cura  insertum  esse  mihi  videtur. 

Sane  unus  hic  est  locus,  unde  aliqua  cum  probabilitate 
retractatum  esse  hunc  quoque  librum  concludamus,  neque  adeo 
firmiter  reliqua  huius  partis  capita  omnia  priori  curae  adiudica- 
verim.  Sed  quoniam  aliis  sententiis  plane  desunt  argumenta, 
ego  tamen  hac  re  nisus  capita  IV  48  —  V  20  ipsa  quoque  ante 
annum  404  concepta  esse  statuo.  Terminus  autem,  ubi  opus 
prius  conscriptum  olim  finem  habuerit,  in  1.  V  cc.  20 — 24  vide¬ 
tur  inesse,  neque  vero  distinctius  constitui  potest. 

Antequam  sermonem  alio  transferamus,  oportet  de  oratio¬ 
nibus  prioris  historiae  partis  adhuc  praetermissis  pauca  repe¬ 
tere.  Orationes  igitur,  quas  quidem  dicimus  directas,  et  ex 
ipsius  scriptoris  verbis  (v.  I  22,  1)  et  ex  aliis  compluribus  rebus, 
quas  Cwiklinskius  (p.  46)  congessit,  constat  non  verbo  tenus, 
ut  olim  revera  habitae  erant,  a  Thucydide  descriptas  esse,  sed 
libero  quodam  arbitrio  ita  conformatas,  ut  intimae  et  penitus 

reconditae  personarum  rerumqne  rationes  eis  exprimerentur. 
Quod  consentaneum  est  Thucydidem  non  ea  quam  hodie  quo¬ 
que  miramur  praestantia  atque  accuratione  executurum  fuisse, 
nisi,  priusquam  ipsas  orationes  elaboraret,  argumenta  et  quasi 
instrumenta  causarum  summatim  in  adversariis  quibusdam  con¬ 
signata  habuisset.  In  opere  autem  prius  conscripto  quales  fue¬ 
rint  orationes,  utrum  habuerint  adhuc  illam  formam  incomptam 
ac  minus  perfectam,  an  eaedem  in  universum  iam  fuerint,  quas 
'*  hodie  legimus ,  id  nos  quidem  non  nisi  mera  cohiectura  possu¬ 
mus  eruere.  Sane  Cwiklinskius  libri  VIII  intuitus  materiam, 
quae  quamquam  saepius  admodum  sit  idonea,  quae  directis  ora- 
tionibus  exornetur,  ubique  tamen  teneat  formam  indirectam, 
eum  librum  e  priore  cura  etiam  residuum  esse  suspicatur  et 
similes  fere  omnes  eo  tempore  orationes  extitisse  contendit. 
Certiora  autem  argumenta  de  paucis  tantum  orationibus  vel 
partibus  orationum  potuit  proferre,  sc.  I  33,  3;  36,  i;  77,  6;  81; 
82,1;  122,  1;  142,  2 — 3;  qui  quidem  loci,  quoniam  praepostera 
quasi  tempora  indicant,  simul  cum  ceteris,  quae  supra  exhibui¬ 
mus,  postea  inserti  esse  videntur.  Neque  tamen  tam  facile  con¬ 
cesserim,  omnino  directas  orationes  posteriore  demum  cura  esse 
inventas,  sed  de  hac  quidem  re  nondum  satis  liquere  confiteor. 

Sed  'de  hac  re  hactenus.  Sequitur  ut  de  altera  historiae 
Thucydidiae  parte  verba  faciamus  (V  25  —  VIII  109).  Quae  ca¬ 
pita,  cum  usque  ad  proximum  annum  uno  fere  tenore  con¬ 
scripta  esse  putarentur,  Cwiklinskii  disputatione  nuper  edita 
(Hermes  1877,  1.  p.  23  —  86)  ipsa  quoque  in  diversa  tempora 
sunt  dissipata.  Eximit  enim  Cvriklinskius  libros  VI  et  VII,  qui 
.  res  gestas  annorum  415  — 13  complectuntur,  eorumque  maxi¬ 
mam  partem,  quae  quidem  versatur  in  rebus  Siciliensibus,  ante 
annum  404  separatim  conscriptam  fuisse  contendit.  Nempe 
initio  nondum  in  mentem  venisse  Thucydidi,  res  in  Sicilia  ge¬ 
stas  pro  parte  quadam  belli  Peloponnesiae!  esse  habendas,  sed 
proprium  opus  et  a  reliquo  disiunctum  de  eis  componere  vo¬ 
luisse.  Ita  post  annum  404  res  Graecas  separatim  scribere  eum 
perrexisse  et  primum  opus  Sicilia  prorsus  non  respecta  usque 
ad  aetatem  anni  411  continuasse.  Cum  vero  inter  scribendas 
has  res  intellexisset,  etiam  ea,  quae  in  Sicilia  usu  venissent, 
bello  27  annorum  esse  assfgnanda,  iam  priore  scriptione  ab¬ 
rupta  eum  omnia,  quae  quidem  spectant  ad  Siciliam,  sc.  III  86, 
88,  90,  99,  103,  115  sq.;  IV  1,  2,  5,  24  sq.,  46,  48,  58  —  65; 

V  4 — 5,  denique  totos  paene  libros  VI  et  VII  in  rerum  Grae¬ 
carum  orbem  inseruisse,  non  multa  tamen  opera  consumpta. 
Postremo  autem  ad  retractandum  et  elimandum  totum  opus  ani¬ 
mum  convertisse,  sed  priusquam  finem  libri  IV  absolvisset, 
subita  morte  esse  interceptum. 

Haec  fere  est  Cwiklinskii  de  compositis  posterioribus  libris 
sententia.  Argumentis  utitur  maxime  hisce.  Primum  quidem 
librum  quintum  monet  durioribus  sententiis  deformari  et  saepe 
obscurari,  cum  ei  qui  sequantur  libri  VI  et  VII  admodum  cla-  ^ 
ram  et  illustrem  exhibeant  de  bello  Siciliensi  narrationem.  Ma¬ 
gis  igitur  expolitos  esse  eos  libros  opinatur.  Quod  ita  explicat, 
ut  separato  opere  eos  iam  antea  elaboratos  esse  dicat.  Sed  ^ 
quid  si  Thucydides  libentius  versabatur  in  magnifica  illa  Sici¬ 
liensi  tragoediae  quam  in  exiguis  librorum  praecedentium  tur¬ 
bis?  Quid  si  propterea  statim  cum  primum  conscriberet,  plus 
temporis  atque  diligentiae  in  ea  consumpsit?  Mea  quidem  sen¬ 
tentia  haec  explicatio  satis  est  idonea  ad  omnes  qui  quidem 
Cwiklinskiurn  vexant  scrupulos  removendos;  neque  igitur  sine 
gravi  quadam  causa  hanc  rationem  relinquo. 

Sed  offendit  praeterea  Cwiklinskius,  quod  nullo  omnino 
loco  neque  in  libris  VI  et  VII  neque  in  reliquo  opere,  quae¬ 
nam  intercedant  rationes  inter  Peloponnesiacum  bellum  et  Sici¬ 
liense,  demonstratur,  cum  minime  sit  consentaneum  sua  quem¬ 
que  sponte  illa  bella  inter  se  coniuncturum  fuisse,  nisi  Thucy¬ 
dides  primus  fecisset.  Quae  autem  revera  extant  designationes 
belli  Peloponnesiaci  in  libris  VI  et  VII  (VI  93,  105  etc.)  et 
belli  Siciliensis  in  reliquis  libris  (III  86,  88),  eas  postea  additas 
esse  conatur  comprobare.  Atque  de  his  quidem  locis  singulis . 
infra  disputabimus.  Nunc  in  eis  subsistamus,  ex  quibus  Cwi¬ 
klinskius  disiuncta  olim  fuisse  opera  de  duobus  illis  bellis  elu¬ 
cere  contendit.  Tantum  enim,  dicit  Cwiklinskius,  abesse  ut 
ubique  pro  uno  habeantur  bellum  Peloponnesiacum  et  Siciliense 
in  ipsis  libris  VI  et  VII,  ut  contra  saepius  inter  se  opponantur 
ac  diserte  discernantur:  VI  1,  i;  36,  4;  VII  28,  3.  Dicuntur 
autem  his  locis  Athenienses,  cum  contra  Syracusanos  profecti 
sint,  bellum  non  inferius  suscepisse  bello  Peloponnesiaco.  Com¬ 
parantur  igitur  inter  se  bella  sive  belli  partes,  ut  demonstretur 
alterutrius  magnitudo,  et  discernuntur  ex  terris,  in  quibus  gesta 
sunt.  Accedit,  quod  omnino  res  in  Sicilia  gestae  saepenumero 
nomine  TioXefxoc  significantur,  ut  VI  44,  i;  88,  6;  VII  7,  2;  55,  4. 

Sed  nescio  an  tota  haec  res  nihil  habeat  miri :  nam  etiamsi 
Thucydides  unum  tantum  bellum  in  animo  habuit,  tamen,  credo, 
fieri  non  potuit,  quin  fatali  illo  vocabulo  „'koX£}xo?“  interdum 
uteretur,  cum  opus  esset  singulas  eius  partes  in  diversis  terris 
gestas  breviter  ac  distincte  significare.  Sicuti  Thucydides  ne 
in  reliquo  quidem  opere  tales  significationes  vitavit,  sed  V  26 
de  MaviivixoS  et  ’ETrtoaupico  itemque  VIII  11  de  Ttuvc/cp  TroXijxo) 
dicere  ausus  est.  Neque  tamen  idcirco  quisquam  illa  bella  non 
**  fuisse  partes  belli  27  annorum  contendat.  Hoc  igitur  Cwi- 
klinskii  argumentum  ego  quidem  nihili  facio.  Immo  vero  loci 
supra  allati  (VI  1,  36;  VII  28),  quia  respiciunt  bellum  Pelopon- 
^  nesiacum  tamquam  omnibus  notum,  mihi  optimam  videntur  cum 
eo  iuncturam  efficere.  Neque  ipse  Cwiklinskius  idem  non  sen¬ 
sit:  nam  p.  74  1.  VII  c.  28  pp.  3  et  4  postea  insertas  esse  di¬ 
cit,  quo  facto  eis  in.  historia  belli  Siciliensis  locum  non  esse 
concedit. 

Pergit  Cwiklinskius  non  debuisse  Thucydidem  tam  longam 
de  rebus  Siciliensibus  facere  orationem,  praecipue  in  Siciliae 
historia  antiquissima,  quae  tantopere  explanata  vel  toto  caelo 
distet  ab  ipso  bello  Peloponnesiaco.  Ac  profecto  ne  ego  qui¬ 
dem  possum  negare  hanc  rem  gravissimum  habere  momentum. 
Nam  et  ipsa  expeditio  tam  plene  atque  copiose  narratur  et  ex¬ 
ordium  de  Siciliae  antiquitate  adeo  dilatatur,  ut  libri  VI  et  VII 
propriam  ac  singularem  historiam  videantur  implere.  Neque 
tamen  hae  res  sunt  eius  generis,  ut  non  alia  quoque  ratione 
possint  excusari.  Etenim  qui  quidem  diligenter  observaverit 
Thucydidis  scribendi  proprietatem,  is  vel  inprimis  animadvertet 
singulas  partes,  prout  sententiae  quodam  vinculo  cohaereant, 
etiam  compositione  in  orbes  quosdam  esse  constrictos,  ut  ex¬ 
emptae  ex  universo  opere  suo  iure  pro  totis  atque  omnibus  nu¬ 
meris  perfectis  possint  haberi.  Tales,  ut  ita  dicam,  materiae 
complexiones  in  toto  paene  opere  sepositas  brevius  modo  modo 
uberius  scriptor  exornat;  interdum  etiam,  ut  fit,  merito  amplius 
sermonem  eftundit,  quaeque  res  est  inferiore  momento,  ei  ni¬ 
mium  in  historia  spatium  concedit.  Praecipue  autem  videtur 
Thucydides  ea,  quae  ipse  oculis  viderat,  in  describendo  etiam 
altius  repetiisse.  Velut  in  rebus  Thraciis  mira  cum  longitudine 
et  accuratione  versatur  (cf.  II  95 — 101;  IV  102,  109,  124 — 128), 
quia,  cum  haberet  possessiones  in  illa  regione,  multa  quae  ibi 
accidebant  ipse  suis  oculis  conspiciebat,  cetera  ab  incolis  acCu- 

ratius  comperiebat.  Itemque  V  64  —  75,  ubi  de  pugna  apud 
Mantineam  commissa  plenam  atque  uberem  profert  narrationem, 
maxime  consentaneum  est  eum  ex  sua  ipsius  memoria  haurire. 
Eodem  modo  ea,  quae  in  Sicilia  annis  415  —  413  facta  sunt, 
quod  verbosius  quam  solet  Thucydides  narravit,  ita  fortasse 
recte  explicabimus,  ut  scriptorem  ipsum  spectavisse  dicamus. 
Quae  autem  de  Siciliae  antiquitate  praemittit,  quae  sine  dubio  ex 
Antiochi  SixsXixoTc  paullo  copiosius  sunt  deprompta  (v.  Wolfflin: 
Antiochus  v.  Syrakus),  ea  non  aliter  accipienda  esse  puto,  quam  <■ 
quae  IV  102  de  Amphipolis  urbis  historia  priore  legimus.  Utra¬ 
que  expositio  quasi  exordium  continet  longioris  narrationis  sub- 
sequentis  certioremque  facit  eum  qui  legit  de  locorum  condi- 
cione  qualis  prioribus  temporibus  fuerit;  et  quanto  copiosius 
agitur  de  bello  Siciliensi  quam  de  Amphipoli  capta,  quae  pau¬ 
cis  capitibus  absolvitur  (IV  103 — 108),  tanto  latius  etiam  fines 
eius  exordi  extendi  oportebat  quam  rerum  Amphipolitanarum. 
Vereor  igitur  magnopere  ne  Cwiklinskius  haereat  in  re  simplici 
et  parum  suspiciosa,  ad  quam  quidem  explicandam  non  opus 
sit  ista  componendi  ratione. 

Denique  Cwiklinskius  non  congruere  dicit  bellum  Siciliense 
11.  VI  et  '\^II  narratum  cum  partitione  belli  27  annorum ,  quae 
datur  V  25,  26.  Cum  enim  tres  potissimum  partes  his  capiti¬ 
bus  discernantur,  bellum  decennale,  tempus  dubiae  pacis,  bellum 
postea  ex  ea  exortum,  fieri  non  posse  ut  uni  ex  eis  totum  bel¬ 
lum  in  Sicilia  gestum  adnumeretur.  Ergo  Thucydidem  cum 
haec  capita  scripserit,  illud  bellum  non  habuisse  pro  parte  qua¬ 
dam  belli  Peloponnesiaci  atque  ea  de  causa  ne  attingere  quidem 
voluisse.  Nam  quae  Classenus  referat  ad  bellum  Siciliense  ca¬ 
pitis  25 :  oe  [xst’  dvoxtoyrjc  o6  pepaiou  ipXaTrxov  dXXrjXou? 

xa  jjLaXiaxa,  et  capitis  26 :  xai  sc  aXXa  a^jicpotepoi?  ajxapxVjpiaTa 
vovTo ,  ea  nimis  esse  exigua,  quam  quae  possint  de  gravissimo 
illo  casu  intelligi.  Priusquam  ad  examinanda  huius  sententiae 
argumenta  progrediamur,  videamus,  si  placet,  quidnam  ea  as¬ 
sumpta  proficiamus.  Si  enim,  quamvis  eam  secuti  simus,  non 
omnes  nodos  expediverimus,  parvi  certe  eius  auctoritatem  fiacie- 
mus.  —  Contendit  Cwiklinskius  expeditionem  in  Siciliam  factam 
adeo  fuisse  gravem,  ut  verbis  supra  dictis  non  potuerit  signifi¬ 
cari.  Quid  quod  idem  nihilominus  putat  eius  rei  nullam  omnino 
mentionem  in  his  capitibus  factam  esse?  Num  cogitatione  pos¬ 
sumus  comprehendere  ea  quae  non  debuerint  paucis  absolvi 


25 


debuisse  prorsus  silentio  praeteriri?  Ego  mehercle  non  desinam 
hoc  infitiari:  nam  plane  incredibile  mihi  videtur,  Thucydidem, 
qui  quidem  quantum  valuisset  miserabilis  illa  clades,  cum  scri¬ 
beret  V  26,  non  ignorabat,  in  Peloponnesiaci  belli  historia  eam 
prorsus  neglexisse.  Inimo  vero  si  eam  .quam  hodie  legimus 
rerum  Siciliensium  descriptionem  postea  accessisse  arbitramur, 
breviorem  tamen  fuisse  in  historia  Peloponnesiaci  belli  statua¬ 
mus  oportet;  neque  minus  in  conspectu  totius  belli,  quem  ex- 
hibet  1.  V  cc.  25,  26,  aequum  erat  illam  expeditionem  breviter 
designari.  Ergo  Cwiklinskius  mihi  videtur  nihil  efficere,  cum 
dicit  Thucydidem  1.  V  cc.  25,  26  de  industria  de  bello  Siciliensi 
tacuisse;  nam  quamvis  concesserimus  ei  locum  non  fuisse  in 
finibus  belli  Peloponnesiaci,  non  tollitur  tamen  summa  eius  vis 
atque  gravissimum  in  eventu  rerum  subsequentium  momentum : 
quae  quidem  res  satis  dignum  mihi  videntur  reddere  hoc  bel¬ 
lum  ,  quod  tali  loco  commemoretur.  Et  verbis  supra  allatis 
quamquam  non  possum  demonstrare  bellum  Siciliense  desi¬ 
gnari,  parum  tamen  causae  invenio  cur  de  eo  cogitandum  esse 
negem.  — 

At  expeditio  in  Siciliam  facta  male  sane  quadrare  videtur 
ad  tripartitam  illam  belli  27  annorum  divisionem,  cum  pars  eius 
tempore  dubiae  pacis,  pars  bello  Deceleico  contineatur.  Ter¬ 
minus,  qui  interest  inter  dubiam  pacem  et  bellum  redintegra¬ 
tum,  a  Thucydide  V  25,  3,  ut  codices  quidem  exhibent,  hoc 
modo  definitur:  xai  sttI  Ity)  xocl  oexa  ixyjvac  d-Ksay^ovTo  [xy] 

STil  TYjv  exatepoiv  “yt^v  axpaxsuaai,  Ss . iTisiia  [xsvtoi 

xott  kuaai  xac  {xsxa  xa  Ssxa  Ixyj  aTrovSa?  otuOi?  e? 

TToXspLOv  cpavspov  xaxeaxYjaav.  Sex  igitur  annos  et  decem  menses 
dicuntur  Lacedaemonii  et  Athenienses  nullam  irruptionem  fecisse, 
sed  per  deverticula  quasi  et  flexiones  inter  se  bellasse:  ali¬ 
quanto  autem  postea  (sic  enim  Ullricus  p.  166  recte  interpreta¬ 
tur  eTTEixa)  eos  foedus  solvere  coactos  esse  atque  iterum  aper¬ 
tum  bellum  inisse.  Terminus,  a  quo  haec  ratiuncula  est  sub¬ 
ducenda,  cadit  in  finem  Munychionis  mensis  (initium  Mai)  anni 
421  (v.  Unger  Miinch.  acad.  1875  p.  43,  Classen  in  adnot.). 
Ergo  in  fine  Anthesterionis  (initio  Martii)  anni  414  prima  vide¬ 
tur  denuo  irruptio  facta  esse  ab  alterutra  parte  in  alterorum 
terram,  quo  facto  mox  etiam  foedus  solvebatur.  Verum  enim- 
vero  claris  et  distinctis  verbis  Thucydides  haec  momenta  nus¬ 
quam  denotavit.  Omnia,  quae  de  hac  re  comperimus,  conti- 

nentur  VI  93,  105,  VII  18  capitibus.  VI  93  Lacedaemonii  Alci¬ 
biade  suadente  Gylippum  in  Siciliam  mittere  et  Deceleam  munire 
decernunt.  Itaque  inde  ab  initio  anni  414  iam  apertum  bellum 
a  Lacedaemoniis  paratur.  Neque  tamen  aestate  eiusdem  anni 
id  publice  indictum  fuisse  VI  105  ostendit:  nam  hoc  ipso  capite 
eae  Atheniensium  naves  triginta,  quae  Argivis  subvenerunt,  di¬ 
cuntur  manifestissime  foedus  solvisse.  Simul  autem  additur  iam 
antea  hoc  minus  manifesto  factum  esse  praedationibus  a  Pylo 
maxime  institutis.  Atque  de  his  potissimum  praedationibus,  * 
quas  inde  a  vere  anni  414  in  Messenia  factas  esse  consentaneum 
est,  licet  nobis  sine  dubio  cogitare,  cum  legimus:  xai  sttI  E? 
1x7]  jjlEv  xal  Ssxa  jjirjVac  citTrsayovTQ  ]jl7]  im  ty]v  ixaxepaiv  cxpa-'^ 
Xouaai:  nam  et  tempus  idem  est,  quod  illo  loco  indicatur,  se. 
initium  anni  414,  et  Messeniam  inde  ab  antiquis  temporibus 
Lacedaemoniorum  fuisse  quis  ignorat?  Tandem  igitur  irru¬ 
ptione  VI  105  descripta  videntur  Lacedaemonii  permoti  esse, 
ut  palam  a  foedere  recederent;  initio  autem  sequentis  anni  De¬ 
celeae  STriTsiyiajxov  iam  dudum  decretum  exequuntur  (VII  18,  19). 
Sed  alia  quoque  res  interea  evenerat,  quae  xov  TroXsjxov  cpavspov 
testaretur,  Gylippi  Syracusas  adventus,  qui  VII  1,  i  narratur. 
Simulatque  enim  subsidium  a  Lacedaemoniis  publice  decretum 
Syracusanos  adiuvit,  quasi  uno  ictu  belli  proprietas  immutata 
est  et  ex  Siciliensi  bello  repente  prodiit  Peloponnesiacum.  Circa 
hoc  igitur  potissimum  tempus  i.  e.  aestate  anni  414  apertum 
bellum  initium  cepisse  statuemus.  Sane  habet  aliquid  miri, 
quod  Thucydides  non  diserte  edixit  hoc  tempore  bellum  esse 
indictum.  Sed  forsitan  bellum  omnino  non  est  legitime  pro¬ 
nuntiatum,  cum  foedere  ab -Atheniensibus  impie  rupto  Lacedae¬ 
monii  id  facere  su[)ervacaneum  putarent:  fortasse  status  dubiae 
pacis  gradatim  in  apertum  bellum  transducebatur.  Nempe  ipsa 
verba  V  25,  3  paragraphi  mirum  in  modum  contorta  atque 
ambigua  videntur  mihi  hoc  indicare:  pac;  scriptor  nihil  nisi 
6  annos  et  10  menses  tribuere  audet,  neque  tamen  id  temporis 
spatium,  quod  subsequitur,  statim  bello  aperto  assignat,  sed  ali¬ 
quanto  demum  post  statuit  eius  initium.  Ex  ea  loquendi  ratione 
videtur  mihi  elucere,  non  nisi  paullatim  transitum  ad  apertum 
bellum  factum  esse,  et  propterea  eius  initium  a  Thucydide  non 
accuratius  esse  definitum ,  quia  nimis  dubia  et  anceps  erat  re¬ 
rum  id  aetatis  condicio,  quam  quae  certum  quoddam  punctum 
temporis  ei  commendaret. 

Hoc  fere  modo  equidem  puto  scripturam  a  codicibus  tra¬ 
ditam  (E^  Ittj  xai  8sxa  [xTjva?)  posse  defendi  ideoque  eam  esse 
servandam.  Ceteri  interpretes  paene  omnes  censuerunt  hunc 
locum  emendatoris  indigere,  eumque  mole  quadam  coniectura- 
rum  obruerunt.  De  quibus  coniecturis  quoniam  ego  eis  non 
opus  esse  arbitror,  liceat  mihi  esse  brevissimo.  Ceterorum  qui¬ 
dem  sententias,  inpriinis  Ullrici  (p.  151  — 168),  Tsaaapoc?  jxfjvac 
esse  scribendum,  a  Classeiio  et  Cwiklinskio  plane  censeo  refu- 
tatas.  Ipse  vero  Cwiklinskius  Kruegeri  auspiciis  sTixa  Ityj  xal 
Tsaaapa?  [xyjva?  ponit,  ita  ut  Thucydidem  dicat  hoc  loco  irru¬ 
ptionem  aestatis  anni  414,  VI  105  descriptam,  respexisse.  Eas 
^  enim  quae  praecedebant  praedationes  a  Pylo  factas  minores, 
credo,  existimavit,  quam  quae  possent  verbis  supra  allatis  signi¬ 
ficari.  Atque  ne  hanc  quidem  rei  explicationem  ego  respuerem, 
nisi  difficillimum  esset  demonstrare,  qua  ratione  illi  quos  legi¬ 
mus  numeri  in  libros  irrepserint.  Nam  quod  Cwiklinskius  suspi¬ 
catur,  librarium  quendam,  qui  expeditionem  Siciliensem  totam 
bello  Deceleico  tribueret,  de  industria  sTixa  in  mutavisse, 
deinde  neglegentia  xeaaaps?  in  osxa  (8  in  i)  esse  corruptum,  ea 
profecto  explicatio  tam  artificiosa  est,  ut  complicationem  potius 
esse  dixerim. 

Itaque  ego  quidem  satius  duco  lectione  a  codicibus  tradita 
acquiescere,  ita  ut  praedationes  initio  anni  414  a  Pylo  factae 
pro  fine  dubiae  pacis  habeantur.  Sane  ego  cum  ita  sentiam, 
dimidiam  fere  partem  belli  Siciliensis  paci,  dimidiam  bello  De¬ 
celeico  tribuo;  id  quod  Cwiklinskius  paene  amentis  esse  dicit. 
Sed  nemo  poterit  non  idem  rnecum  profiteri:  nam  extremus  ter¬ 
minus  belli  Peloponnesiaci  redintegrati  est  ver  anni  413,  quo 
Lacedaemonii  in  Atticam  irruperunt  (VII  19),  cum  tamen  bel¬ 
lum  Siciliense  aestate  demum  exeunte  sit  finitum.  Neque  ego 
in  hac  divisione  belli  Siciliensis  quidquam  scrupuli  invenio. 
Cum  enim  circa  idem  tempus,  quo  bellum  in  Graecia  redinte¬ 
grabatur,  aestate  anni  414,  etiam  res  Sicilienses  ex  Gylippi  ad¬ 
ventu  quasi  novum  stadium  ingrederentur,  revera  bellum  Sici¬ 
liense  ita  potest  intellegi,  ut  inde  ab  hoc  demum  tempore  ad 
Peloponnesiacum  referri  dicatur.  Quod  vero  Thucydides  illum 
quasi  rerum  cardinem  non  ceitius  definivit,  id  potissimum  mihi 
videtur  egisse,  ut  pacem,  quae  quidem  semper  fuit  ambigua, 
(oux  sixoc  ov  sipT^v/jv  auxTjv  xpiOYjvat)  non  nisi  paullatim  in  aper¬ 
tum  bellum  effluxisse  indicaret. 

Nescio  an  his  rebus  perpensis  sublata  sit  omnis  difficultas. 
Cwiklinskius  autem  ex  rebus  supra  allatis  iam  conclusionem 
facit:  Thucydidem  cum  componeret  1.  V  cc.  25,  26  Peloponne- 
siaci  belli  descriptione  res  Sicilienses  comprehendere  noluisse. 
Ergo  de  eis  iam  seorsum  scriptum  fuisse.  Ad  hanc  vero  sen¬ 
tentiam  ego  quidem  descendere  non  possum,  quia  nimis  artam 
puto  affinitatem  belli  Siciliensis,  quam  quod  possit  sine  totius 
operis  detrimento  praetermitti.  Quamquam  igitur  libenter  con¬ 
cedo,  nos  carere  posse  copiosa  illa  et  abundanti  huius  materiae  ^ 
tractatione,  necessario  tamen  breve  quoddam  eius  compendium 
requiro,  sine  quo  posterioris  belli  cursum  male  quidem  intel¬ 
legamus.  ** 

Novam  quandam  argumentorum  copiam  Cwiklinskius  promit 
ex  eis  librorum  VI  et  VII  locis,  qui  quamquam  res  prioribus 
quinque  libris  iam  narratas  attingant,  nullam  tamen  prioris  nar¬ 
rationis  designationem,  ut  ^  upoispov  osSVjXwxai  pioi,  contineant. 
Tales  locos  aflPert  quinque.  De  primo  quidem  loco  (VI  1,  2) 
liceat  mihi  esse  brevissimo.  Nam  quod  scriptor  hic  loci  in 
freti  Sicuti  descriptione  non  diserte  se  refert  ad  ea  quae  supra 
(IV  24,  4)  de  hac  re  protulit,  mihi  quidem  minime  suspectum 
visum  est. 

De  digressione  in  Pisistratidarum  rebus  versante  (VI  44 — 59) 
iam  supra  ipsum  Cwiklinskium  secuti  omnes  nodos  expedivimus. 
Cum  enim  breviorem  eius  rei  expositionem  (I  20,  2,  3)  nihil  nisi 
compendium  huius  narrationis  posteriore  cura  adiectum  statue¬ 
rimus,  nobis  quidem  mirum  esse  non  poterit,  quod  Thucydides 
hoc  loco  illam  non  commemorat. 

Offendit  porro  Cwiklinskius  in  1.  VI  c.  15  p.  2.  Hac  enim 
paragrapho  Alcibiades  quasi  nova  necdum  nota  persona  in  scae¬ 
nam  prodit,  quamquam  iam  V  43,  2  eius  mores  eiusque  in  civi¬ 
tate  condicio  est  descripta.  Neque  tamen  ex  hac  quidem  re, 
quamvis  magna  verborum  copia  aliquis  disputaverit,  quidquam 
certi  erui  posse  crediderim.  Etenim  alias  quoque,  ubi  prae¬ 
cipua  cuiusque  vis  atque  auctoritas  maxime  valet,  scriptor,  ut 
consentaneum  est,  universam  eius  personam  lectori  in  memo¬ 
riam  revocare  solet.  Cuius  consuetudinis  latius  patentis  unum 
potissimum  hic  affero  exemplum  ex  1.  IV  c.  21  p.  3  petitum. 
Cleon  enim  qualis  fuerit  in  republica  gerenda  quamquam  iam 
narratum  est  III  36,  6:  a)V  xal  e?  xa  aXXa  piaioxaxo?  xoiv  TroXixoiv 
x(5  x£  or^|xoi  Tcapa  ttoXu  Iv  xtp  xoxs  TriOavwxaxo?,  Thucydi- 

des  tamen  prius  quam  ad  res  ab  eo  Pyli  gestas  accedit  depin¬ 
gendas,  quin  proprietatem  eius  nobis  iterum  ante  oculos  ponat, 
non  praetermittit.  Legimus  1.  IV  c.  21  p.  3:  KXewv  6  KAEaivexou, 
dvTjp  xax’  exsivov  xov  )(p6vov  a)v  xal  xtp  TrXyjOei 

TrtDavtuxaxo Quae  quidem  cum  nihil  nisi  repetitionem  con¬ 
tineant  loci  prioris,  nondum  tamen  viris  doctis  displicuerunt. 
Itemque  loci  a  Cwiklinskio  in  quaestionem  vocati,  qui  habent 
mirificam  quandam  cum  illis  similitudinem,  sine  ulla  offensione 

*  leguntur:  nam  VI  15,  2  Alcibiades,  quoniam  primas  quasi  par¬ 
tes  egit  in  rebus  quae  subsequebantur,  commode  a  scriptore 
repraesentatur. 

I'  Sequitur  VII  71,  7,  ubi  Atheniensium  in  Sicilia  miseria  cum 
ea  condicione,  qua  Lacedaemonii  ad  Pylum  utebantur,  compa¬ 
ratur.  Cwiklinskius  enim,  quia  non  ponitur  hoc  loco  diserta 
prioris  narrationis  (IV  14)  designatio,  seorsum  haec  conscripta 
fuisse  coniecit.  Atqui  ipsum  breve  Thucydidis  dictum  „7rapa- 
irXVjaia  x£  'TTSTrovhsaav  xod  ISpaaav  auxot  sv  IluXtp"  nulla  addita 
temporis  significatione,  eandem  rem  supra  iam  copiose  descri¬ 
ptam  fuisse,  videtur  probare.  Itaque  ego  quidem  auctoritatem 
eius  loci  parvi  facio  neque  quidquam  ex  eo  concludi  posse 
arbitror. 

Unus  locus,  quo  ita  priora  repetuntur,  ut  ego  quoque  in 
eo  haeream,  est  1.  VI  c.  31  p.  2.  Qua  paragrapho  cum  appara¬ 
tus  in  Siciliam  instructus  cum  exercitu  anno  430  a  Pericle  et 
Hagnone  coacto  componatur,  iure  sane  miramur  paene  eandem 
copiarum  enumerationem  atque  II  56,  2,  ubi  illa  descripta  sunt, 
occurrere.  Legimus  enim  in  codicibus :  xsxpctxi?  )(iXioi  ottXi- 
xai  auxwv  ’AhrjVat(ov  xai  xpiaxoaioi  xal  xpiVjpei?  exaxov  xai 

Aeapitov  xai  Xicov  Trevxrjxovxa  xai  ^ufxpia^^oi  Ixi  tcoXXoI  ^nvsTiXeuaav. 
Quae  verba  accuratius  etiam  quam  historia  anni  430  numerum 
copiarum  referunt,  cum  id  quod  additur  xai  ^ujxpLayot  etc.  II  56,  2 
desit.  Quaeritur,  qui  hoc  explicetur,  quod  Thucydides  non 
simpliciter  priorem  relationem  citavit,  sed  iterum  accurate  atque 
adeo  accuratius  quam  illic  singula  enumeravit.  Cwiklinskius 
igitur  alterum  locum  alteri  operi  adiudicavit,  ut  dicat  Periclis 
expeditionem,  cum  lectoribus  belli  Siciliensis  adhuc  ignota  fuerit, 
hoc  loco  iterum  describi.  Sed  cur  tandem  plures  etiam  copias 
Thucydides  hoc  loco  enumerat  quam  in  propria  rei  descriptione, 
ubi  magis  certe  erat,  quod  copias  plene  recenseret?  Nuni  sta^ 
tuamus  Thucydidem,  cum  scriberet  librum  VI,  hoc  accuratius 


compertum  habuisse?  Vix  crediderim.  Immo  vero  grammatici 
cuiusdam  loquacitatem  videor  mihi  in  his  verbis  agnoscere,  qui 
cum  sapientiam  suam  vellet  ostentare,  facere  tamen  non  potuit, 
quin  mendaciunculum  illud  de  sociis  immisceret.  Postea,  ut  fit, 
eius  adnotatio  e  margine,  ubi  adscripta  fuerat,  in  verborum  or¬ 
dinem  irrepsit.  Sed  etiamsi  in  belli  Siciliensis  historia  legatur, 
moLesta  potius  quam  utilis  est  ad  sententiam  efficiendam ,  ut 
perquam  libenter  ea  careamus.  Quamobrem  ego  quidem  spuria 
esse  verba  a  Cwiklinskio  sollicitata  persuasum  habeo. 

lam  vero  cum  Cwiklinskii  argumenta  non  admodum  spe¬ 
ciosa  esse  sit  demonstratum,  contra  ex  tota  Thucydidis  historia 
multa  possunt  conferri,  quae  res  in  Sicilia  factas  arto  quodam  ' 
vinculo  cum  reliquo  bello  coniuncta  esse  indicent,  quae  Cwi- 
klinskius  non  nisi  aegre  possit  explicare.  Primum  huc  perti¬ 
nent  omnia  ea  librorum  III — V  capita,  quae  priores  Athenien¬ 
sium  in  Siciliam  expeditiones  describunt,  quibus  scriptor  com¬ 
mode  praefatur  III  90:  a  8e  ixaXiaxa  a^ia  [isxa  xwv 

’AhvjV7.ia)V  ol  ^ufxjxayoi  STipa^av  r^  Tupo?  xou?  Ahr^vaiou?  oi  dvxnroXe- 
jxioi,  xouxcDV  [xvr^cjOr^aojjLai.  Haec  quidem  capita  posteriora  esse 
libris  VI  et  VII  et  in  retractatione  demum  inserta  Cwiklinskius 
nullo  prorsus  documento  potest  comprobare.  Sed  multo  plura 
et  graviora  in  ipsis  VI  et  VII  libris  insunt,  quae  bellum  Sici¬ 
liense  uno  consilio  cum  bello  27  annorum  conceptum  esse  coar¬ 
guant:  quos  locos  Cwiklinskius  facere  non  potest,  quin  omnes 
postea  insertos  esse  statuat.  Atque  de  parte  quidem  eorum 
revera  hoc  molitur  demonstrare,  de  parte  postulat  tantum,  par¬ 
tem  omnino  neglexit. 

Primum  quidem  de  1.  VI  cc.  88  —  96  disseremus,  quibus 
Alcibiadis  et  legatorum  de  auxilio  Syracusanis  ferendo  studia 
narrantur.  Multa  in  his  capitibus  spectant  ad  bellum  Pelopon- 
nesiacum  a  Thucydide  alias  descriptum,  ut  sine  eius  notitia  vix 
possint  intelligi.  Velut  brevis  xojv  Mavxivtxoiv  designatio  (88,  9 
et  89,  2),  periculum  ex  Sicilia  Peloponnesiis  imminens  (90,  2  et 
91,  3),  consilium  Lacedaemoniorum  in  Atticam  proficiscendi  iam 
dudum  captum  (93,  1),  denique  Deceleae  munitio,  in  qua  tota 
haec  capita  versantur.  Cwiklinskius  igitur  88,  9  —  93,  1  tum  de¬ 
mum  putat  adiuncta,  cum  expeditio  in  Siciliam  facta  bello  Pelo- 
ponnesiaco  inculcata  sit.  Atque  vestigia  sibi  videtur  repperisse, 
quibus  ita  factum  esse  comprobetur.  In  c.  93  p.  1  enim  cum 
sententiarum  nexus  fere  is  sit,  ut  dicatur  Lacedaemoniis  in  At- 

ticam  profecturis  ex  Alcibiadis  oratione  etiam  animum  additum 
esse  (TToXXcf)  jxaXXov  sTreppwaOr^aav)  eosque  idcirco  (waTs)  Deceleam 
munire  cogitavisse  xal  xo  Trapauxixa  xal  xoi?  sv  x'^  2\x£Xtcf  TispiTreiv 
xivii  xi[jL{j)piav ;  Cwiklinskius  contendit  ultima  verba  male  esse  cum 
praecedentibus  coiiiuncta.  Nam  quoniam  Lacedaemonii  nihil 
nisi  irruptionem  in  Atticam  faciendam  antea  in  animo  habuisse 
dicti  sint,  etiam  verba  jxaXXov  eTrsppwaDyjGfav  ad  solam  hanc  irru¬ 
ptionem  videri  esse  referenda;  neque  igitur  recte  eos  dici  id- 
*  circo  (woixs)  in  ipsam  Siciliam  subsidium  mittere  decrevisse. 
Sed  de  verbis  txoXXci)  fxocXXov  STrsppwaOyjaav  parum  profecto  Cwi¬ 
klinskius  mihi  persuasit:  nam  manifestum  mihi  quidem  videtur, 
iam  latius  ea  patere  commodissimeque  rationem  utriusque  Lace¬ 
daemoniorum  consili  exprimere.  Itaque  non  modo  ad  Deceleam 
muniendam,  sed  etiam  ad  quemlibet  conatum,  praecipue  autem 
ad  Athenienses  in  Sicilia  aggrediendos  eo  tempore  Lacedaemo¬ 
nios  confirmatos  esse  ex  hisce  verbis  crediderim.  —  Neque  vero 
in  sequentibus  „xal  PuXiTiTrov  xov  KXeavSpiSou  7:po?xa^avx£<:  apjovzoi 
XoT?  ^DpaXOOflOl?  £X£X£UOV  |JL£x’  £X£lVa)V  xal  Xa)V  KoplvhlOJV  pouX£u6- 

pL£vo'^  etc.“,  ubi  Cwiklinskius  nomen  desiderat,  quo  £X£iv(«v  refe¬ 
ratur,  ego  quidem  offendo.  Nam  facile  ex  xoT?  2upaxoaioi?  ne¬ 
cessaria  Syracusanorum  legatorum  notio  auditur.  Et  quidem  si 
cum  Kruegero  statuimus  xot?  2i)p.  ex  ap)(ovxa  pendere  et  cuuctos 
Syracusanos  significare,  ex  populi  universitate  partem  quandam 
adsumere  debemus.  Commodius  autem  7rpo?xa^avx£?  cum  xoT? 
2i)p.  coniungemus  et  ipsos  Syracusanorum  legatos  intellegemus, 
ut  sensus  evadat:  „ Gylippum  Syracusanis  sc.  legatis  ducem  ap¬ 
posuerunt  et  cum  eis  consultare  iusserunt.“  Quo  facto  etiam 
illud  explicabitur,  quod  Cwiklinskius  monet,  scriptorem  hoc  ca¬ 
pite  variis  ad  significandos  Syracusanos  locutionibus  usum  esse, 
xoT?  £v  xifj  2ix£Xicf.,  xoi?  Zupaxoaioi?,  xoi?  £X£T.  Nam  oi  £v  x-^  SixsXiol 
vel  01  £X£T  totum  populum  significant  in  Sicilia  habitantem,  oi 
Supaxoaioi  legatos  ab  eis  in  Graeciam  missos.  —  Denique  in  fine 
huius  capitis,  postquam  consultatio  inter  legatos  finita  est,  legi¬ 
mus:  xauxa  81  ^uv{)£jjL£voi  dv£)(a)pouv  ^x  Aax£8at]jL0V0?.  In  qua  sen¬ 
tentia  Cwiklinskius  subiecturn  requirit.  Ego  quidem  nunquam 
dubitavi,  quin  legati  hoc  loco  sint  intellegendi:  nam  ei  soli  pos¬ 
sunt  reverti  sc.  domum.  Sed  liceat  sane  in  hac  re  offendere, 
lure  tamen  mihi  videor  mirari,  cur  Cwiklinskius  sollicitaverit  hunc 
locum,  quem  ipse  sua  coniectura  non  possit  reddere  luculentio¬ 
rem.  Cum  enim  statuat  primo  opere  c.  88  p.  8  statim  c.  93,  2 


paragrapho  fuisse  exceptam,  huic  quidem  sententiae  subiectum 
nequaquam  propius  accedit.  —  lam  supervacaneum  videtur  edi¬ 
cere,  nos  quidem  a  Cwiklinskii  sententia  magnopere  abhorrere. 
Accedit  quod  ne  in  ipsis  quidem  paragraphis  88,  8  —  93,  i  ve¬ 
stigia  possunt  commonstrari,  quibus  postea  haec  inserta  esse 
appareat.  Neque  enim  paragraphos  88,  9  et  lo  vicarias  (Liicken- 
biisser)  deprehendi  Cwiklinskio  concedo,  et  Alcibiadis  orationem 
praecipue,  id  quod  Cvriklinskius  negat,  in  subsidio  Syracusas 
mittendo  versari  autumo.  Sed  taedet  in  his  quidem  rebus,  in 
quibus  nemo  possit  difficultatem  invenire,  nisi  qui  nodum  in 
scirpo  quaerat,  multa  verba  consumere.  Si  placet,  sermonem 
alio  transferamus. 

Est  in  sequentibus  locus,  ubi  ea  quae  Cwiklinskius  resi¬ 
gnavit  1.  VI  cc.  88  —  93  respiciuntur,  VII  18,  i.  Eum  scilicet 
locum  et  ipsum  retractatum  esse  Cwiklinskius  contendit,  atque 
ex  tota  sententiae  forma  et  habitu  id  comprobare  conatur.  Sta¬ 
tuit  autem  tres  potissimum  rationes,  quibus  Lacedaemonii  ducti 
sint  ad  irruptionem  exequendam,  hoc  loco  referri  (1.  waTrsp  xs 
TTposBsSoxxo  auTot?,  2.  xai  xoiv  ^upaxocritov  xal  Kopivhiwv  eva^o^xcov, 
3.  etcsiSy]  STTUvhavovxo  XTjV  7.7:6  xaiv  ’Ahirjvaia)V  por^fisiav  kq  X7)V  Stxs- 
Xiav,  OTTOji;  07]  h^a^o\r^q  '^'svojjisvT]?  SiaxcoXuO-^);  et  ita  putat  reiecta- 
neam  earum  structuram  et  coniunctionem,  ut  verba  (SoTrep  .... 
£va'j'6vx(jDV  postea  inserta  esse  agnoscatur.  Sane  quidem,  si  sic, 
ut  Cwiklinskius  fecit,  incidis  et  coniungis,  sententia  aliquid  habet 
miri.  Sed  pravam  ego  hanc  incisionem  arbitror,  cum  non  tres 
sed  duae  Lacedaemoniorum  rationes  sint  distinguendae.  Omnia 
enim  quae  sequuntur  inde  a  particula  IttsiSt]  ego  ex  altero 
enuntiato  (Zupaxooiojv  evay.)  suspensa  esse  existimo,  ita  ut  Syra¬ 
cusani  et  Corinthii  dicantur,  cum  subsidium  ab  Atheniensibus 
Siciliae  imminere  comperissent,  etiam  multo  magis  irruptionem 
ursisse,  qua  tandem  facta  subsidium  inhiberetur.  Quis  vero 
neget  eam  verborum  comprehensionem,  quoniam  Corinthiorum 
et  Syracusanorum  vel  in  primis  intererat  subsidium  Athenis  re¬ 
tineri,  mirum  in  modum  speciosam  esse  et  ad  sensum  accom¬ 
modatam  ? 

Duobus  deinde  aliis  locis  Cwiklinskius  ex  propria  orationis 
forma  verba  non  originalia,  ut  ita  dicam,  odoratur:  VII  56,  3 — 
59,  1  et  VII  28,  3  —  4.  Priore  quidem  loco  quasi  cardo  totius 
belli  Siciliensis  continetur,  quippe  quo  magnae  illius  tragoediae 
catastropha  quam  dicimus  perficiatur.  Cum  igitur  capite  55 


Atheniensium  ex  clade  modo  accepta  miseria  ac  paene  despe¬ 
ratio  sit  depicta,  iam  ad  Syracusanorum  alacritatem  et  vigorem 
mirifice  adauctum  scriptor  se  convertit  eosque  inde  ab  hoc  tem¬ 
pore  ad  aggrediendum  ascendisse  dicit.  Deinde  pergit:  pul¬ 
chrum  certamen  eis  visum  esse  alios  Graecos  statim  aut  libe¬ 
rare  aut  metu  exolvere  etc.  (quae  verba  vel  maxime  pertinent 
ad  bellum  Peloponnesiacum  neque  tamen  a  Cwiklinskio  poste¬ 
riori  curae  tribuuntur),  et  c.  56  p.  3:  „ Atque  erat  revera  me¬ 
morabile  hoc  certamen  non  modo  ob  illam  rem,  sed  etiam  quod 
socii  permulti  utrimque  adiuvabant  et  rerum  splendorem  ampli¬ 
ficabant.  “  Tum  sequitur  cc.  57,  58  sociorum  utriusque  partis 
enumeratio,  adiecta  in  fine  explicatione  tum  ipso  tempore  cun¬ 
ctos  adfuisse  neque  postea  alios  accessisse.  —  Quae  cum  ego 
legerem  nihil  inveni  in  nexu  sententiarum,  quod  reprehenderem. 
Cwiklinskius  autem  et  locum  reprehendit  huius  expositionis, 
quia  inde  a  c.  50  iam  non  accesserunt  nova  auxilia,  et  totum 
habitum  orationis  atque  locutiones,  quibus  scriptor  utitur  c.  56 
p.  3,  improbat.  Ego  quidem,  quod  sociorum  conspectus  non 
statim  positus  est  post  c.  50,  ita  mihi  videor  recte  explicare,  ut 
dicam  Thucydidem  illo  loco  rerum  cursum  interrumpere  noluisse, 
sed  facto  demum  discrimine  per  pugnam  navalam,  qua  tota  re¬ 
rum  condicio  quasi  uno  ictu  permutata  est,  generatim  de  bello 
loqui  cogitavisse.  Quod  autem  Cwiklinskius  duritias  quasdam 
in  hisce  verbis  reprehendit,  quae  mihi  quidem  videntur  partim 
e  memoriae  labe  fluxisse  partim  Thucydidis  dictioni  esse  con¬ 
donandae,  quod  denique  Cwiklinskius  dicit:  „Man  merkt,  dass 
es  dem  Schriftsteller  Miihe  macht,  seine  Notiz  an  dieser  Stelle 
anzubringen“ ;  cur,  quaerat  quis,  hunc  potissimum  locum  Thu¬ 
cydides,  cum  opus  retractaret,  ad  socios  enumerandos  sibi  de¬ 
legit,  siquidem  ipse  non  poterat  non  videre  eum  minus  esse 
accommodatum?  Si  enim  altera  cura  omnes  quas  Cwiklinskius 
dicit  ineptias  factas  esse  statuerimus,  etiam  multo  magis  Thu¬ 
cydidis  neglegentia  nobis  erit  miranda. 

Similia  etiam  de  altero  loco  possunt  disputari.  Namque 
totam  orationem  cum  constet  perturbatam  ac  mendis  esse  ma¬ 
culatam,  ego  quidem  nihil  ex  hoc  loco  concludere  audeo.  Scri¬ 
ptor  c.  27,  pp.  1 — 2  per  occasionem  accedit  ad  totam  illius  tem¬ 
poris  in  Attica  calamitatem  et  miseriam  longius  exponendam. 
Cuius  miseriae  postquam  (27,  4 — 28,  2)  varias  causas  protulit, 

velut  pecuniae  defectionem,  servorum  ad  hostes  transfugium, 
denique  commeatus  interclusionem,  qua  re  urbs  quasi  speciem 
praebuerit  castelli;  iam  c.  28  p,  3  summam  causam  attingit: 
„maxime  autem  eos  premebat,  quod  duo  bella  simul  habebant.*^ 
Ac  ne  quis  forte  requirat,  cur  Athenienses  etiamtum  illa  duo 
bella  sustinuerint,  explicationem  affert  huius  rei  claram  et  dilu¬ 
cidam:  „xal  ec  cpiXoveixiav  etc.“  'H  cpiXovstxioc  igitur  erat,  quae 
eos,  quamvis  ipsi  ab  hostibus  obsiderentur,  non  sineret  tamen 
missam  facere  illam  molitionem,  sed  vel  praeter  omnium  opi¬ 
nionem  constantes  esse  cogeret.  Atque  ea  sententia  initio  se¬ 
quentis  enuntiati  si  non  egregie  at  certe  luculenter  exprimitur. 
Usque  ad  verba  Aff/jvaicov  igitur  omnia  clara  sunt,  neque 
Cwiklinskius  in  sententia  offendit;  sed  sane  quae  sequuntur 
mirum  in  modum  recedunt  ab  eo,  quod  hic  loci  expectamus. 
Etenim  cum  legamus  Athenienses  TrapaXoYov  Trotr^aat  xoT?  "EXXyjgi 
XT^?  8uva{x£aj?  xcd  xoXfxyj?,  quivis  continuo  id  cogitat,  quod  illi 
ne  tum  quidem  in  tanto  discrimine  periculi  copias  suas  ex  Si¬ 
cilia  revocaverunt.  In  fine  autem  huius  sententiae  id  augetur 
atque  amplificatur,  quod  susceperint  omnino  magnam  in  Siciliam 
expeditionem.  Eam  verborum  continuationem  vel  toto  caelo  a 
sententia  priore  abhorrere  Cwiklinskius  iure  monet.  Quod  autem 
sibi  videtur  hanc  difficultatem  sustulisse,  si  insertam  esse  hanc 
paragraphum  statuisset,  ego  quidem  ei  non  possum  assentiri: 
nam  talem  verborum  complexionem,  in  qua  singulae  partes  inter 
se  pugnent,  ego  non  credo  a  Thucydide  ullo  tempore  concipi 
potuisse.  Itaque  priorem  paragraphi  partem,  quoniam  convenit 
cum  tota  sententia,  ego  quoque  putaverim  sincera  fere  Thucy¬ 
didis  verba  continere;  ubi  vero  de  expeditione  primum  facta 
sermo  instituitur,  inde  a  verbis  ^waxs  sx£t  £7rxaxai8£xax(p  — “, 
adeo  depravata  mihi  oratio  videtur,  ut  ampliorem  de  ea  dispu¬ 
tationem  plane  abscidam.  Non  enim  opus  est  ad  id  quod  hoc 
loco  agimus  vagas  atque  incertas  afferre  coniecturas,  cum  faten¬ 
dum  sit  neminem  adhuc  rectam  medicinam  invenisse.  Id  tan¬ 
tum  refert  ne  hoc  quidem  loco  Cwiklinskium  sua  ratione  quid¬ 
quam  profecisse. 

Quae  cum  ita  sint,  ego  quidem  censeo  Cwiklinski  argu¬ 
mentis  fidem  non  esse  habendam.  Quod  eo  evidentius  etiam 
apparebit,  quo  frequentiora  in  libris  VI  et  VII  talia  common¬ 
straverimus,  quae  quia  designationem  quandam  continent  belli 
27  annorum,  ex  Cwiklinski  quidem  sententia  non  possunt  non 

pro  additiciis  haberi.  lam  igitur  ad  eos  huius  generis  locos 
adeo,  quos  ille  aut  omnino  praetermisit  aut  perquam  breviter 
perstrinxit  et  incertos  esse  sumpsit  potius  quam  demonstravit. 

Prima  statim  VI  libri  verba,  tou  auxou  )(£i[xa>voc  Athenienses 
in  Siciliam  profectos  fuisse,  cum  excipiant  narrationem  in  priore 
opere  relictam  ex  eaque  sumant  temporis  definitionem,  bellum 
Siciliense  cum  Peloponnesiaco  conectunt. 

Sequitur  1.  VI  c.  6  p.  3,  ubi  legimus  Egestaeos,  cum  Athe¬ 
nienses  ad  bellum  excitaverint,  non  praetermisisse  quin  eos  peri¬ 
culi  admonerent,  quod  ex  nimia  Syracusanorum  potentia  eorum 
dominationi  immineret:  „xtv8uvov  eTvat  [xVjTroxe  {jlsygcXtq  Trapa(3x£U(j 
f  Aoipir^C  x£  Aa)pi£uai  xaxa  x6  $i)*j'Y£v^c  xal  ajia  aTroixoi  xoT?  IxTripLtj^aai 
n£Xo'irovvrjaioig  poyj&7jaavx£c  ....“  Quod  hoc  loco  necessitudo 
inter  Syracusanos  et  Peloponnesios  diserte  confirmatur,  mihi  qui¬ 
dem  videtur  plenam  de  rebus  in  Graecia  gestis  narrationem 
designare  et  totum  bellum  tamquam  Doricae  et  Ionicae  gentis 
certamen  interpretari.  Certe  miror  Cwiklinskium  de  hoc  loco 
tacere. 

Deinde  c.  7,  quod  totum  versatur  in  historia  ipsius  Grae¬ 
ciae  describenda,  vereor  ne  sit  suspiciosum.  Neque  id  Cwi- 
klinskius  non  vidit,  sed  omnes  de  ipsa  Graecia  relationes,  quae 
quidem  extant  in  libris  VI  et  VII,  postea  inserta  esse  summa- 
tim  edixit;  id  quod  cadit  vel  maxime  in  hunc  locum  et  1.  VI 
cc.  95  et  105.  Documento  autem  ei  est,  quod  haec  capita  ad¬ 
modum  breviter  et  fastorum  paene  in  modum  sint  conscripta, 
ita  ut  quasi  secundarias  actiones  in  eis  inesse  appareat.  Atque 
secundarias  quidem  fuisse  has  parvulas  prolusiones  et  exiguas 
quasi  concursationes  quivis  concedat;  sed  eo  minus,  credo,  vi¬ 
debitur  mirum,  eas  res  paucis  adumbrari:  cum  praesertim  Thu¬ 
cydides  sit  scriptor  „densus  et  brevis“  et  non  raro  „ita  creber 
rerum  frequentia,  ut  verborum  prope  numerum  sententiarum 
numerus  consequatur Ergo  ex  illa  Thucydidis  brevitate  plane 
nihil  potest  concludi. 

Venimus  ad  orationes  a  Nicia  et  Alcibiade  de  expeditione 
Siciliensi  habitas,  quae  1.  VI  cc.  9  — 14  et  16 — 18  continentur. 
In  quibus  orationibus  adeo  sunt  numerosae  priorum  commemo¬ 
rationes,  ut,  nisi  copiosius  haec  omnia  iam  narrata  esse  recor¬ 
demur,  vix  talia  possimus  tolerare.  Sicuti  c.  10  p.  1  cum  legi¬ 
mus  de  hostibus  quibusdam  Atheniensium  permultis  et  de  in¬ 
certo  quodam  foedere  cum  eis  inito,  nunc  quidem  e  prioribus 

libris  de  his  rebus  certiores  facti  claram  atque  luculentam  ha¬ 
bemus  orationem;  sin  autem  prioris  belli  nescii  ad  haec  verba 
accederemus,  plane  profecto  de  eorum  vi  atque  notione  haesi¬ 
tatio  nos  teneret.  Deinde  in  sequentibus  ita  fit  mentio  Lace¬ 
daemoniorum  eorumque  societatis  cum  Graecis  Siciliensibus  ini- 
tae,  itemque  Chalcidensium  adhuc  invictorum,  quasi  haec  omnia 
iam  satis  superque  nota  sint  neque  egeant  longiore  expositione. 
Eiusdem  sunt  generis,  quae  proximis  capitibus  de  tota  Athe¬ 
niensium  id  aetatis  condicione  dicuntur,  quorum  summatim  affero 
11,6  et  12,  1.  Denique  ubique  fere  in  his  capitibus  haeremus, 
nisi  praecedentium  librorum  cognitione  adiuvamur. 

Iam  inspice  Alcibiadis  ad  Niciae  orationem  responsum. 
Omitte  quod  commemoratio  rerum  ab  Alcibiade  prius  gestarum 
ex  libro  V  demum  egregia  quadam  luce  perfunditur;  at  certe 
c.  17  pp.  4 — 5  manifesto  ad  Peloponnesiacum  bellum  haec  per¬ 
tinere  confirmant.  De  quonam  alio  bello  possumus  „£V  xqSSs 
t(5  ttoX£[j,u)“  interpretari  nisi  de  Peloponnesiaco,  quod  27  an¬ 
nos  durasse  propria  est  Thucydidis  ratio?  Clarius  luce  apparet 
Thucydidem  cum  has  quidem  orationes  componeret,  partem  belli 
Pelopsnnesiaci  scribere  voluisse.  Quare  Cwiklinskius,  quem  ad¬ 
huc  praetermisisse  hunc  locum  magnopere  miror,  non  poterit 
quin  orationes  insertas  esse  edicat. 

Reliquos  locos  harum  orationum  —  insunt  enim  etiam  alii  — , 
quoniam  una  c.  17  p.  5  ad  Cwiklinskium  coarguendum  sufficit, 
iam  longum  viditur  enumerare.  Transeo  ad  c.  26  p.  2,  ubi  ‘rj’ 
voao?,  ‘6’  $uv£/Yj<;  ti6X£{xo?,  ‘tj’  £X£5(£ipia  non  nisi  propterea  tam 
breviter  et  abrupte  designari  debuerunt,  quod  cuivis  licebat  ex 
praecedentibus  libris  plenam  de  his  rebus  intellegentiam  hau¬ 
rire.  —  Similia  inveniuntur  in  contionibus  ab  Hermocrate  et 
Athenagora  apud  Syracusanos  habitis,  velut  c.  34  p.  3  et  c.  36 
p.  4,  ubi  sic  dicitur  de  T(p  £X£T,  sc.  in  Graecia  itoXeixo)  nondum 
firmiter  extincto,  ut  bellum  iam  enarratum  ac  paene  pervulga¬ 
tum  designari  agnoscas.  —  Neque  minus  c.  73  p.  2,  quae  in 
eadem  re  versatur  (xov  Tipo?  Ail/jvatou?  Tc6X£jj,ov  p£pai6x£pov  7r£ificuai 
7roi£Tai>ai  £x  xou  Tipocpavou?)  dubiae  et  suspectae  pacis  condicio¬ 
nem  antea  descriptam  videtur  sibi  necessario  postulare.  —  Deinde 
Hermocratis  et  Euphemi  apud  Camarinaeos  orationes  rationes 
Siciliensi  et  Peloponnesiaco  bello  communes  egregie  illustrant 
et  permultis  locis  res  in  Graecia  gestas  respiciunt  (76  —  77,  i, 
82  —  83);  itemque  Syracusanorum  cum  Peloponnesiis  amicitia 


37 


insita  paene  atque  innata  saepius  in  eis  praedicatur  et  procla¬ 
matur  (80,  1,  84,  i).  —  Capita  88  —  93  Cwiklinskius  ipse  con¬ 
cessit  non  nisi  ita  suae  rationi  posse  accommodari,  ut  postea 
inserta  esse  dicantur;  idem  de  ca.  95  et  105  et  1.  VII  c.  9,  quippe 
quae  res  ipsius  Graeciae  contineant,  confitetur. 

lam  vero  in  sequentibus  tam  firma  sunt  vincula,  quae  res 
Graecas  cum  Siciliensibus  coniungant,  adeo  omnia  inter  se  con¬ 
texuntur  et  coartantur  locorumque  varietas  ad  unam  imaginem 
'  revocatur  et  accommodatur,  ut  ne  Cwiklinskius  quidem  com¬ 
missuras,  ubi  singula  inter  se  conserta  sint,  possit  investigare. 
Attamen  1.  VII  cc.  17 — 20  et  26 — 30  longius  videbantur  enar- 
^  rari  ac  saepius  res  Peloponnesiacas  respectare,  quam  quae  pos¬ 
sent  tota  in  historia  belli  Siciliensis  locum  habere.  Itaque  nihil 
aliud  relinquebatur,  nisi  ut  haec  quidem  capita  omnino  retra¬ 
ctata  et  in  aliam  plane  formam  redacta  esse  dicerentur;  et  ad 
eam  nimirum  rationem  Cwiklinskius  confugit,  ut  „stark  iiber- 
arbeitet“  haec  esse  praedicaret.  Sed  tali  profecto  ratione  de 
quovis  opere  possis  quidvis  praedicare,  si  omnia  quae  non  con¬ 
veniunt  pro  insertis  aut  retractatis  habere  velis.  Immo  vero  si 
concedis  ne  vestigia  quidem  ex  retractatione  plerumque  extare, 
nihil  fere  probas,  atque  sententiae  tuae  vis  atque  auctoritas 
omnino  evanescit.  Praeterea  Cwiklinskio  idem  de  1.  VII  cc.  31 
et  34  erat  profitendum,  ea  esse  retractata.  Nam  quod  his  ca¬ 
pitibus  res  circa  Naupactum  gestae  planius  exprimuntur  et  ver¬ 
bosius  illustrantur,  ipsum  quoque  male  quadrat  ad  belli  Sici¬ 
liensis  angustam  narrationem.  Atque  etiam  1.  VII  c.  56  p.  2,  quia 
designationes  continet  universi  belli  Peloponnesiaci,  ab  historia 
belli  Siciliensis  esse  secludendum,  id  quod  Cwiklinskium  fugit, 
supra  est  demonstratum. 

Porro  orationes,  quibus  Nicias  et  Gylippus  milites  ad  sum¬ 
mum  discrimen  sustinendum  cohortantur  (1.  VII  cc.  61 — 68), 
melius  videntur  cum  belli  Peloponnesiaci  universitate  quam  cum 
tenui  Siciliensis  historiae  filo  convenire.  Cum  enim  c.  64  p.  1 
periculum  significetur,  quod  ipsis  Athenis  a  Lacedaemoniis  im¬ 
mineat  (xou?  T£  svfiaSs  7:oX£|xioi)?  etc.)  cumque  c.  66  p.  2,  ut  iam 
saepius,  legamus  Siciliae  occupationem  non  nisi  instrumentum 
fuisse  ad  ipsam  Graecam  Atheniensibus  subiungendam,  elucet 
haec  quidem  latius  patere  et  ad  universum  bellum  Peloponne- 
siacum  spectare.  —  Denique  etiam  in  novissimis  capitibus  insunt 
quaedam,  quae  libros  VI  et  VII  cum  reliquo  opere  conectant. 

L.  VII  c.  86  p.  2  Niciae  et  Demosthenis  cum  Lacedaemoniis 
rationes  summatim  repetuntur,  ut  ille  eis  amicissimus,  hic  inimi¬ 
cissimus  semper  fuisse  dicatur;  tum  in  fine  capitis  87  adnota- 
tur:  ^ove^Yj  epyov  xoSxo  'EXXr^vixov  xoiv  xaxa  xbv  TroXeixov 
xovSs  [xs^iaxov  ^sveailat  etc. :  quae  cum  legimus  non  possumus 
non  do  toto  bello  Peloponnesiaco  cogitare. 

Huc  adde,  quod  neque  exitus  libri  VII  is  est,  ut  finem 
prioris  de  bello  Siciliensi  operis  adhuc  agnoscamus,  neque  prin¬ 
cipia  libri  VIII  repente  arripiuntur,  quasi  scriptor  novam  ora-  ' 
tionem  ingrediatur;  ac  si  aspexeris,  quam  leniter  et  spisse  pro¬ 
fluat  oratio,  quam  tardis  et  commodis  gradibus  scriptor  quasi 
in  Graeciam  revertatur,  ut  primum  tristissimi  nuntii  effectum,*- 
deinde,  quid  e  clade  consecutum  sit,  depingat,  haud  scio  an 
Cwiklinski  argumentis  magnopere  diffidas.  Attamen  quoniam 
infitias  ire  non  possumus  nonnullas  res  eius  sententiae  mirum 
in  modum  favere  eique  quasi  speciem  veritatis  praebere,  tantum 
abest,  ut  omnem  dubitationem  in  re  difficillima  praecidamus,  ut 
nihil  fere  de  compositis  his  libris  constare  confiteamur.  Facile 
enim  mea  quidem  sententia  fieri  potuit,  ut  Thucydides  primum 
expeditionem  in  Siciliam  factam  seorsum  describeret,  postea 
autem  omnia  eius  curae  vestigia  ita  deleret,  ut  nobis,  qui  hodie 
legimus,  plane  evanescerent.  Sed  utrum  id  re  vera  factum  sit 
an  alio  quodam  ordine  aliave  via  Thucydides  processerit,  ego 
quidem  non  possum  disceptare. 

Superest,  ut  aliam  quaestionem  enucleemus  a  Breitenbachio 
institutam  (Jahn  Jahrbb.  1873,  p.  185),  quonam  tempore  novis¬ 
simus  historiae  liber  sit  conscriptus.  Etenim  Breitenbachius  ex 
ea  re,  quod  nusquam  in  hoc  libro  tempus  auctumno  anni  405 
posterius  respiciatur,  quamvis  ipsae  res  ad  talem  commemora¬ 
tionem  nonnunquam  videantur  invitare,  conclusionem  facit  eum 
librum  ante  annum  405  compositum  esse,  postremo  autem  scri¬ 
ptorem  in  VII  libro  elaborando  operam  collocasse.  Loci,  quibus 
Breitenbachius  designationem  posterioris  temporis  atque  ingentis 
rerum  commutationis  anno  404  factae  desiderat,  sunt  quinque: 
VIII  1,  4;  89,  3;  96,  i — 3;  97,  2;  24,  4.  De  prioribus  quatuor 
non  operae  pretium  videtur  verba  consumere:  nam  adeo  sunt 
ancipites  et  inanes,  ut  suo  quisque  studio  et  arbitrio  in  inter¬ 
pretando  possit  impune  indulgere;  neque  ipse  Breitenbachius, 
quomodo  id  quo  intendit  ex  eis  consequatur,  distinctius  demon¬ 
stravit.  Sufficiat  pauca  disputare  de  VIII  24,  4:  Xtoi  yap  |i,6voi 

fx£T3t  AaxsBaijJLOvioo?  . ..  suSaifxovi^afavTS?  «[jia  xai  iaw^^povTjaav.  Brei- 
tenbachius  quidem  sic  argumentatur:  ^Lacedaemonii  hic  loci 
dicuntur  in  rebus  secundis  semper  temperantiam  asservasse. 
Anno  autem  405  victoria  ad  Aegospotamos  reportata  insolenter 
atque  immodice  abusi  sunt.  Ergo  non  nisi  ante  annum  405 
potuerunt  illa  verba  de  eis  praedicari. “  Recte  quidem.  Tantum 
enim  sine  haesitatione  concedimus  istam  laudem  vel  minime 
cadere  in  eos  Lacedaemonios,  qui  405  et  subsequentibus  annis 
^  Lysandro  duce  extiterunt.  Sed  certum  quoddam  temporis  spa- 
tium  ei  voci  est  subiciendum,  sc.  ab  antiquissimis  temporibus 
usque  ad  hoc  ipsum  tempus,  in  quo  quidem  describendo  Thu- 
tcydides  versatur,  aestatem  anni  412.  Atque  ea  sententia  aori- 
stis  a  scriptore  de  industria  positis  (suoatfjLOvVjaavtsc,  lorcucppovr^ 
aav)  egregie  exprimitur:  nam  saepissime  aoristus  ita  usurpatur, 
ut  totum  praeteriti  temporis  spatium  complectatur  proximeque 
ad  plusquamperfecti  significationem  accedat.  Quod  autem  Brei- 
tenbachius  hoc  temporis  spatium  in  reliqua  tempora  usque  ad 
eum  annum,  quo  Thucydides  haec  conscripserit,  extendere  vult, 
malam  profecto  obscuritatem  vel  andbiguitatem  scriptori  obtru¬ 
dit:  neque  enim  quisquam  non  modo  nostrum  sed  ne  aequalium 
quidem  Thucydidis  scire  potuit,  quo  potissimum  tempore  haec 
ipsa  verba  essent  conscripta.  Quodsi  ita,  ut  Breitenbachius  vo¬ 
luit,  hanc  sententiam  interpretemur,  temporis  de  quo  ea  valeat 
diuturnitas  prorsus  in  incerto  relinquatur.  Itaque  mea  quidem 
sententia  non  nisi  de  tempore  usque  ad  annum  412  praeter¬ 
lapso  est  cogitandum.  —  Sed  utut  de  his  rebus  sentis  fatendum 
erit  ex  silentio  semper  infirmum  esse  iudicium  et  imbecillum; 
neque  igitur  quidquam  certius  de  tempore  libri  VlII  statui 
poterit. 

Itaque,  ut  summam  faciamus,  tantum  fere  videtur  de  tota 
Thucydidis  scriptione  constare:  Thucydides  paullo  post  annum 
421,  quippe  quo  bellum  Peloponnesiacum  finitum  putaret,  eos 
qui  modo  praeterierant  decem  annos  describere  coepit  —  opere 
a  priore  nostrae  historiae  parte  non  ita  diverso.  Quantum  tem¬ 
poris  in  hoc  studio  consumpserit,  utrum  circa  annum  410  ultra 
IV  48  nondum  fuerit  progressus  an  postea  talia  addiderit,  pa¬ 
rum  certis  argumentis  potest  illustrari.  Mea  quidem  sententia 
vix  historiam  belli  Archidamici  absolverat,  cum  repente  conti¬ 
nuationem  et  quasi  universitatem  certaminum  intra  annos  431 — ^ 
404  factorum  animadvertit.  lam  igitur  post  annum  404  ratio- 

nibus,  quibus  ad  eam  sententiam  ductus  esset,  1.  V  cc. 
expositis  sequentia  sic  statim  composuit,  ut  ad  consilium  recens 
inventum  quadrarent.  Simul  etiam  in  priore  opere  retractando 
reconcinnando  novis  additamentis  exornando  eum  operam  collo¬ 
casse  verisimile  est:  nam  tantummodo  constat  id  ipsum  quoque 
factum  esse  post  annum  404.  Hoc  fere  modo  videtur  factum 
esse,  ut  neque  historiae  filum  ad  finem  pertexeretur  neque  ea, 
quae  in  opere  inter  se  pugnarent  vel  ambigue  essent  conscripta, 
omnia  tollerentur.  Mors  enim  repentina  utrumque  prohibuit. 
Atque  de  Thucydide  quoque  valet  quodammodo  illud  Nasonis: 


„Non  sunt  haec  edita  ab  illo. 

Sed  quasi  de  domini  funere  rapta  sui. 

Quidquid  in  his  igitur  vitii  rude  carmen  habebit. 
Emendaturus,  si  licuisset,  erat.“ 


VITA. 


Otto  Striive  natus  sum  Berolini  die  IX  febr.  m.  a.  h.  s. 
LV  patre  Hermanno  matre  Bertha  e  gente  Matthies.  Fidem 
accepi  evangelicam. 

Primis  doctrinae  elementis  Sedini,  quo  parentes  transmi¬ 
graverant,  in  gymnasio  quod  a  Maria  nomen  tenet,  sum  imbu¬ 
tus;  sed  usque  ad  XII  tantum  annum  ibi  permansi.  Anno  enim 
h.  s.  LXVI  cum  parentibus  Berolinum  reversus  gymnasio  re¬ 
ceptus  sum  Luisiano,  quod  tum  Kockii  auspiciis  florere  coepit. 
Autumno  a.  LXXII  maturitatis  testimonium  adeptus  universi¬ 
tatem  F.  G.  adii  et  per  octies  sex  menses  studiis  philosophicis 
operam  dedi.  Praeceptores  habui  Curtium  Droysenum  Hauptium 
Huebnerum  Kiepertum  Kirchhoffium  Mommsenum  Muellenhof- 
fium  Vahlenum  Wattenbachium  Willamowitzium  Zellerum.  So¬ 
cietatibus  interfui  Huebneri  Kirchhoffii  Muellenhoffii  Vahlei.’ 
Wattenbachii.  His  viris  omnibus  hoc  loco  gratias  ago. 


Berolini,  typls  A.  W.  Schadii. 


